title: Siima

text: Siiman rakenne ja liikkumismekanismi on aitotumaisilla hyvin erilainen kuin esitumaisilla, ja niitä yhdistääkin lähinnä ulkomuoto. Esitumaisilla yksittäinen siima kiinnittyy tyvestään erityiseen bakteerimoottoriin, joka pyörii niin kutsutun protonigradientin avulla ja näin saa siiman pyörivään liikkeeseen. Aitotumaisilla puolestaan siima on paksumpi ja sen sisällä on kierteisessä rakenteessa tosiinsa limittyviä, supistuvia mikrotubulus- eli mikroputkipareja, joiden vuoroittainen supistelu saa siiman liikkumaan. Aitotumallisten siimarakennetta nimitetään aksoneemiksi.


title: Siima

text: Aitotumaisten siimat muistuttavat värekarvoja, mutta eroavat niistä siten, että värekarvat ovat lyhyempiä eivätkä tee pyörivää liikettä. Alkueliöt, joilla on yksi tai useampi siima, luokiteltiin aikoinaan tällä perusteella yhteen ryhmään "siimaeliöiksi" ("Flagellata"). Sittemmin on ymmärretty, että yksisoluisuus ja uintisiimallisuus eivät kerro lajien sukulaisuussuhteista, vaan osoittavat tiettyä eliön rakennetasoa.


title: Siima

text: Bakteerimoottori on monilla bakteereilla oleva proteiineista koostuva moottorimainen elin, joka pyörittää bakteerin liikkumiseen käyttämiä siimoja. Siimoja omaavat bakteerit kykenevät liikkumaan aktiivisesti pois huonoista ympäristötekijöistä tai kohti ravinnon lähdettä. Bakteerimoottorin toimintaa säätelevät ulkoa tulevat bakteerin tunnistamat ympäristöolot, geeni ja soluliman sisäinen mutkikas viestintäjärjestelmä.


title: Siima

text: Siiman juuressa on nanoluokan joustava koukku, joka kiinnittää sen proteiinilevyyn bakteerimoottorissa solukalvolla. Moottori saa voimansa potentiaalierosta, joka johtuu solukalvon sisäiseen tilan suuremmasta vetyionien pitoisuudesta, väkevämmästä liuoksesta. Ionit pyrkivät diffusoitumaan, ja moottoriproteiini tarjoaa ioneille tien vuotaa takaisin solulimaan, ja siirtyessään moottorin läpi ne pyörittävät moottoria. Moottori pystyy pyörimään sekä myötä- että vastapäivään, ja se tarvitsee noin 1200 ionia per kierrosEvoluutio, kriittinen analyysi, sivu 130.


title: Siima

text: Bakteerimoottorin käyttöjännite on 25–200 mV, mikä muuttuu lineaarisesti eli suoraviivaisesti välillä 25–125 mV. Bakteerimoottori käyttää solun energiasta vain 0,1 % ja sen tuotanto vaatii noin 2 % solun biosynteesikyvystä. Kierroksia on korkeintaan 20 000 minuuttia kohden. Moottorin vääntömomentti on 3×10 newtonmetriä. Teho on noin 10 W. Moottorin avulla saatu huippunopeus on noin 25 µm/s eli 9 cm/h. Vertailun vuoksi bakteerin pituus on noin 2 µm, ja siiman pituus noin 10 µm. Bakteerimoottorin akselin pituus on noin 30 nm ja siiman paksuus 15 nm.


title: Siima

text: "Escherichia coli" pystyy liikkumaan 10–50 μm/s. Yksittäisellä "E. colilla" on yleensä 6–10 siimaa. Mikäli moottorit pyörivät vastapäivään, on liike työntävää ja siimat takertuvat toisiinsa. Myötäpäiväinen pyöriminen puolestaan ei johda liikkeeseen, ja erottaa siimat toisistaan.


title: Siima

text: Bakteerin solulimassa toimii monimutkainen signaalikaskaadiverkosto, joka hienosäätelee bakteerin liikettä moottoreita säätelemällä. Eri bakteerien moottorit eroavat jonkin verran toisistaan, mutta niiden perusrakenne on sama.


title: Siima

text: On esitetty, että bakteerimoottoreiksi kutsutut elimet olisivat kehittyneet alkujaan solujen ATP-syntaasista ja eritysjärjestelmistä, joissa on pyöriviä osia. Mitokondrion sisäkalvon ATP-syntaasi muistuttaa jossain määrin niin sanottuja bakteerimoottoreita pyörivine osineen, mutta ei toimi siimaa käyttävänä moottorina ja on muutenkin bakteerimoottoria yksinkertaisempi. ATP-syntaasi eli mitokondrion ATP-aasi, sisältää bakteereilla ainakin kahdeksan erityyppistä proteiinia. Bakteereilla mitokondrioiden ATP-syntaasin solukalvon läpäisevä "kanta" FO koostuu kolmesta proteiiniryhmästä. Siihen kiinnittyy F1-osa, jossa on gamma, delta ja epsilon-osat, ja pyörivä alfa-beeta-kompleksi. ATP-aasin beeta-alayksikkö muistuttaa bakteerimoottorin FliI:tä.


title: Siima

text: Jos bakteerimoottorissa on 12 suurta osakokonaisuutta, mukaan lukuen flagellan osat FlgE ja FlgK, niin TTSS:ssä on mukana näistä suurosista 6, esim. Hrpc ja HrpQ. Jos putkimainen osa HrpX ja HrpF otetaan lukuun, saman tyyppisiä osakokonaisuuksia on jopa 18..


title: Siima

text: Arkit ovat bakteereja muistuttavia eliöitä. Arkeilla on oma siimaa liikuttava systeeminsä, arkkien flagella. Se muistuttaa melko paljon tyypin IV pilusta. Tyypin IV pilus taas muistuttaa jonkuun verran T2SS:ta. Kaikissa näissä ATP hajoaa ADP:ksi. Kaikissa näissä on ulkokalvolla samantyyppinen rengasmainen osa. Tyypin IV pilus on konjugaatioelin. Tyypin II eritysjärjestelmässä on kuuden tyyppisiä proteiineja, muun muassa ulommassa solukalvossa GspD. Siinä on myös flagellan tynkää muistuttava "mäntä" kiinni GspF-yksikössä. Tyypin IV pilus on pohjimmiltaan T2SS:ta yksinkertaisempi ja muistuttaa arkkien flagellaa. Siinä on pitkä säie, joka muistuttaa flagellaa.


title: Siima

text:
Tyypin IV säikeessä, piluksessa, on seitsemän erityyppistä osakokonaisuutta, joista ainakin kolme muistuttaa T2SS:ta. Arkkien flagellassa on kuusi eri osakokonaisuutta, joista yksi on "FlaJ", toinen "FlaF", kolmas "Flah", neljäs "Flai" ja viides "Pore" sekä kuudes filamentti.
T2SS:n "Gspd", Tyypin IV piluksen "PilQ"/"PilG" ja arkkien flagellan "Pore" muistuttavat toisiaan.


title: Sitruunahai

text: Sitruunahai ("Negaprion brevirostris") on tiikerihaiden heimon hailaji.


title: Sitruunahai

text: Sitruunahai on helposti tunnistettavusta sen kahdesta samankokoisesta selkäevästä. Niillä on pyöristynyt kuono. Niiden suurin pituus on noin 340 senttimetriä, mutta yleensä ne kasvat 240 senttimetrin pituisiksi. Ne painavat 187 kilogrammaa ja ne voivat elää noin 25-vuotta.


title: Sitruunahai

text: Sitruunahain pääravintoa ovat kalat, joista suurin osa on luukaloja, kuten monneja ja piikkimakrilleja. Se saattaa myös syödä rauskuja ja itseään pienempiä haita. Sitruunahailla on terävät hampaat, hyvä näkö ja erinomainen hajuaisti. Lisäksi sen kuonossa on erityisiä huokosia, jotka aistivat saaliseläimen tuottamia sähkökenttiä.


title: Sitruunahai

text: Sitä tavataan Atlantin rannikoilla Yhdysvaltojen New Jerseystä Brasiliaan ja paikoin Länsi-Afrikassa sekä Tyynenmeren rannikolla Amerikassa.


title: Sitruunahai

text: Sitruunahait viihtyvät parhaiten rannikkovesissä, kuten koralliriutoilla ja mangroverannikoilla.


title: Sitruunahai

text: Sitruunahain parittelu tapahtuu matalassa vedessä kevään ja kesän aikana, ja sen jälkeen seuraa 10-12 kuukauden raskausaika. Naarat palaavat matalikoihin synnyttääkseen. Naaras voi saada poikasia 4-17 yksilöä. Poikanen on syntymänsä jälkeen noin 50-60 senttimetriä pitkä.


title: Sitruunahai

text: Sitruunahait eivät ole kiinnostuneita ihmisistä ja niiden on todistettu hyökänneen ihmisen kimppuun ainoastaan 22 kertaa vuodesta 1580 lähtien. Näistä tapauksista yksikään ei ole ollut kohtalokas.


title: Sitruunahai

text: Ihmiset ovat vaarantaneet lajin kannan. Sitruunahai on suosittu myyntikala ja useita sen osia käytetään ruoan lisäksi erilaisina rohtoina. Se on myös suuren kokonsa vuoksi suosittu urheilukalastajien keskuudessa. Lisäksi hain lisääntymisalueet ovat vahingoittuneet saastumisen, katkarapujen pyynnin ja troolauksen vuoksi.


title: Sitruunahai

text: Koska sitruunahailla on muihin avovedessä eläviin haihin verrattuna poikkeuksellinen kyky ottaa happea vedestä pohjalla maatessaan, se on suosittu laji esimerkiksi yleisöakvaarioissa.


title: Lillois-Witterzée

text: Lillois-Witterzée () on entinen Belgian kunta, Valloniassa, Brabant Wallonin maakunnassa. 1. tammikuuta 1977 Lillois-Witterzée yhdessä Ophain-Bois-Seigneur-Isaacin kanssa liittyivät osaksi Braine-l'Alleudin kuntaa.


title: Lillois-Witterzée

text: Lillois yhdistyi Witterzéehen 7. marraskuuta 1823.


title: Lillois-Witterzée

text: Vache Bleue, Valion belgialainen tytäryhtiö vuosina 1996–2012, toimii Lillois-Witterzéessä.


title: Gröndal

text: Gröndal (lempinimeltään "Greenvalley") on yksi Ruotsin pääkaupungin Tukholman kaupunginosista. Se sijaitsee Etelä-Tukholman alueella, ja kuuluu Hägersten-Liljeholmenin kaupunginosa-alueeseen. Nykyään siellä asuu noin 7 060 ihmistä; maa-alaltaan se on 0,91 neliökilometrin suuruinen.


title: Gröndal

text: Gröndalin kaupunginosa muodostettiin vuonna 1926 "Ekensberg"-nimisenä. Nykyisen nimensä se sai vuonna 1934. Kaupunginosa tunnetaan 1940-luvulla rakennetuista tähdenmuotoisista kerrostaloistaan, "Stjärnhuseista". Niiden suunnittelusta vastasi ruotsalainen arkkitehtitoimisto Backström & Reinius Arkitekter AB.


title: Gröndal

text: Alue on ollut huvila-aluetta ja vuoden 1913 tienoilla siellä oli satakunta vuokrahuvilaa, joista vain osa säästyi purkamiselta 1970-luvulla.


title: The Crüxshadows

text: The Crüxshadows (IPA: ˈkru:ʃædoʊz} on yhdysvaltalainen, Floridasta kotoisin oleva indiemusiikkiyhtye, jonka perustivat Rogue, Sean Flanagan ja Tim Curry vuonna 1992. Vaikka yhtye ei heti saavuttanut kriitikoiden suosiota, kertyi sille menestystä gootti- ja darkwave-piireissä tunnistettavalla tyylillään, joka yhdisteli sähköviulua, sähkökitaraa ja syntetisaattoria. Eurooppalaiset lehdet löysivät The Crüxshadowsin vuonna 1997 ja alkoivat ylistää yhtyeen 1980-luvun synthpopin ja modernin rockmusiikin sekoitusta.


title: The Crüxshadows

text: Yhtye on saavuttanut maailmanlaajuista suosiota tehden kiertueita Yhdysvalloissa, Euroopassa ja vuonna 2007 Pekingissä, Kiinassa.


title: The Crüxshadows

text:
Suurimman osa urastaan yhtyeellä on ollut maailmanlaajuinen levytyssopimus Philadelphiassa, Pennsylvaniassa sijaitsevan "Dancing Ferret Discs" -levy-yhtiön kanssa.
Useat The Crüxshadowsin sanoitukset ottavat vaikutteita mytologiasta, historiasta ja unista. Yhtyeen motto on "Live Love Be Believe".


title: The Crüxshadows

text:
Rogue, Sean Flanagan ja Tim Curry perustivat yhtyeen alun perin vuonna 1992, Tallahasseessa, Floridassa.
The Crüxshadows julkaisi ensimmäinen studioalbuminsa "...Night Crawls in" itsenäisesti kasettina vuonna 1993 levymerkillä Blck Widow Music. Toinen albumi "Telemetry of a Fallen Angel" julkaistiin vuonna 1997. "Telemetry of a Fallen Angel" toi yhtyeelle merkittävää huomiota ja tuotti The Crüxshadowsille merkkikappaleen "Marilyn, My Bitterness". Vuonna 1997 yhtye kirjoitti lyhytikäisen levytyssopimuksen Nesak Internationalin kanssa. Myöhemmin samana vuonna ryhmä kiinnitti Dancing Ferret Discs -levy-yhtiön huomion.. "Telemetry of a Fallen Angelista" tuli yhtiön ensimmäinen julkaisu. Tänä aikana sekä Curry että Flanagan jättivät yhtyeen. Rogue järjesti uuden kokoonpanon ja levytti julkaisut "The Mystery of the Whisper", "Paradox Addendum" ja "Until the Voices Fade..." vuosina 1998–2000.


title: The Crüxshadows

text: Vuonna 2000 yhtye julkaisi kappaleen "Deception", joka päätyi osaksi "" -pelin soundtrackia. Samana vuonna he alkoivat aktiivisesti promotoida musiikkiaan Eurooppaan: The Crüxshadows levytti "Deceptionin" saksankielisenä versiona nimellä "Täuschung". He soittivat ensimmäisen kiertueensa Euroopassa. Vuonna 2001 he julkaisivat kokoelma-albumin kahdella eri nimellä: Euroopassa se oli alun pein nimellä "Intercontinental Drift" ja Yhdysvalloissa nimellä "Echoes and Artifacts". Myöhemmät painokset molemmilla mantereilla ottivat nimettiin Yhdysvaltojen version mukaan.


title: The Crüxshadows

text: Siitä huolimatta että The Crüxshadows on yhdysvaltalainen yhtye, he ovat nauttineet ilmiömäistä menestystä Euroopassa]: debytoituaan sijalla viisi, vuoden 2002 albumi "Tears" pysyi "Deutsche Alternative Charts" -listalla kahdeksan viikon ajan ja sen jälkeiset albumit ovat tasaisesti yltäneet Top 5:n listalle. Samana vuonna he julkaisivat albumin "Wishfire", joka sijoittui toiseksi DAC-listalla. Tämän tuloksena yhtyeen suosio vakiintui Yhdysvalloissa ja Euroopassa. Myöhään vuonna 2003 yhtye julkaisi "Ethernautin". Albumi tuotti erään The Crüxshadowsin tunnistettavimman ja kestävimmän kappaleen, "Winterbornin". Vuonna 2004 The Crüxshadows julkaisi remix-albumin "Fortress in Flames", jonka kappaleet perustuivat "Ethernautin" materiaaliin. Molempian albumien kansitaide on merkittävän taiteilijan Chad Michael Wardin käsialaa.


title: The Crüxshadows

text: Vuonna 2005 yhtye julkaisi DVD:n nimeltä "Shadowbox". DVD sisältää vuoden 2004 esiintymisen 15 000 ihailijan yleisölle Wave-Gotik-Treffen-festivaaleilla, Leipzigissä, Saksassa. Esitys ilmentää sitä teatraalista vaikutusta, josta yhtye tunnetaan. DVD sisältää myös muutamia musiikkivideoita, dokumentteja yhtyeestä, lisämateriaalia ja erillisen äänilevyn. Kappale "Foreverlast" julkaistiin osana DVD/CD yhteisjulkaisua.


title: The Crüxshadows

text: The Crüxshadowsin vuoden 2006 single ""Sophia"" debytoi Billboardin listoilla numerossa, joka julkaistiin 23. syyskuuta 2006. "Sophia" debytoi myös sijalla yksi "Hot Dance Singles Sales" -listalla, ottaen Beyoncén paikan. Samoihin aikoihin single pääsi sijalle seitsemän "Hot 100 Singles Sales" -listalla. Molemmilla listoilla "Sophia" oli sillä viikolla korkeimmilla sijoilla debytoinut single. "Sophian" julkaisu ajoittui samaan aikaan vuoden 2006 "Dragon*Con" tapahtuman kanssa. Eräässä haastattelussa Dragon*Conin kotisivuilla Rogue kertoo, että ""Sophia""-singlen menestykseen vaikutti laajasti yhtyeen esiintyminen tuossa tapahtumassa. Yhtyeellä oli myös promootio-sopimus Hot Topic -yrityksen kanssa. "Sophia" pysyi listoilla 18 viikon ajan. Vuonna 2007 The Crüxshadows julkaisi albumin "Dreamcypher".


title: The Crüxshadows

text: Huolimatta siitä, että he eivät ole poikkeuksellisen nimekkäitä Yhdysvalloissa, yhtyeen myyntiluvut ovat kuitenkin tasavertaisia molemmilla puolin Atlantin valtamerta ja heidän musiikkinsa pysyy vakiosisältönä klubien tanssilattioilla maailmanlaajuisesti. Saksassa yhtye on esiintynyt muutamassa televisio-ohjelmassa, lehtien kansissa sekä Wave Gotik Treffen -festivaaleilla vuosina 2002 ja 2004. Yhtyeen musiikkia on käytetty yhdysvaltalaisilla televisiokanavilla VH1, MTV, Discovery Channel ja ABC.


title: The Crüxshadows

text: The Crüxshadows loi maineen voimallisena esiintyjänä, tehden keskimäärin sadasta sataankahteenkymmeneen konserttia vuodessa. Yhtye on kiertueillaan vieraillut lähes kolmessakymmenessä maassa, soittaen parhaimmillaan yli 25 000 hengen yleisöille. The Crüxshadows suunnittelee myös soittavansa pienemmissä Yhdysvaltojen ja Euroopan kaupungeissa, joilla ei usein ole mahdollisuutta järjestää isojen esiintyjien konsertteja.


title: Serpo

text: Serpolla (neulansilmällä) tarkoitetaan ralliautoilussa tiukkaa, usein 180 asteen käännöstä, joka eroaa ajoteknisesti normaalista käännöksestä.


title: Serpo

text: Serpoa lähestytään noin 50% kovempaa kuin normaalisti ajettavaa mutkaa ja auton takaperä irrotetaan hallittuun sivuluisuun lukitsemalla takapyörät käsijarrulla noin 1,5 metrin matkalla.


title: Serpo

text: Taka- ja nelivetoisilla autoilla serpo voidaan ajaa myös vastaheitolla, eli mutkaa lähestyttäessä auto saatetaan lievään sivuluisuun nokka poispäin käännöksestä. Samalla painetaan samanaikaisesti kaasu- sekä jarrupoljinta ja ohjataan käännöksen suuntaan. Kun jarrupoljin nostetaan, auto sinkoutuu haluttuun suuntaan.


title: Kiinankielinen Wikipedia

text: Kiinankielinen Wikipedia on Wikipedian kiinankielinen versio. Kiinankielisessä Wikipediassa on noin artikkelia ja se on artikkelimäärältään 14. suurin. Se perustettiin lokakuussa 2002.


title: Kiinankielinen Wikipedia

text: Kiinankielisen Wikipedian kirjoittajat ovat pääasiassa Manner-Kiinasta, Hongkongista, Taiwanista, Pohjois-Amerikasta ja Euroopasta.


title: Kiinankielinen Wikipedia

text: Nimi Wikipedia on kiinaksi 维基百科 "wéi jī bǎi kē", joka tarkoittaa Wikitietosanakirjaa.


title: Johann Hermann

text: Johann Bernhard Hermann (31. joulukuuta 1738 Barr, Elsassi – 4. lokakuuta 1800 Strasbourg) oli ranskalainen lääkäri ja luonnontieteilijä.


title: Johann Hermann

text: Hermann oli Strasbourgin yliopiston lääketieteen professori. Strasbourgin kaupunki osti Hermannin eläintieteellisen kokoelman 1804, ja siitä tuli Strasbourgin eläintieteellisen museon perusta.


title: Johann Hermann

text: Hermann kuvaili ja nimesi suuren määrän uusia lintulajeja, muun muassa rytikerttusen, abessiniansininärhen ja kurolin.


title: Andrzej Wajda

text: Andrzej Wajda (6. maaliskuuta 1926 Suwałki, Puola – 9. lokakuuta 2016) oli puolalainen elokuvaohjaaja ja Puolan elokuvataiteen tunnetuimpia edustajia. Hän sai kunnia-Oscarin vuonna 2000.


title: Andrzej Wajda

text: Andrzej Wajda oli toisen maailmansodan jälkeisen ajan maailman ja erityisesti Itä-Euroopan huomattavimpia elokuvaohjaajia. Hänet tunnettiin kotimaansa tunteikkaana ja tinkimättömänä kronikoitsijana. Wajda on tehnyt elokuvia Puolan politiikan ja sosialismin käännekohdista. Hänen elokuvissaan erityisesti Puolan historian traagiset käänteet ovat keskeisessä asemassa. Hän teki elokuvia myös Ranskassa ja Saksassa.


title: Andrzej Wajda

text: Itäisen Puolan toisen maailmansodan alussa vallannut Neuvostoliitto ja sen salainen poliisi GUGB surmasi Wajdan isän Katynin joukkomurhassa läntisellä Venäjällä, Neuvostoliitossa 1940. Wajda itse toimi vastarintaliikkeessä, vaikka oli vasta murrosikäinen. Hän teki Katynin joukkomurhista elokuvan "Katyn", joka sai ensi-iltansa syksyllä 2007.


title: Andrzej Wajda

text: Sodan jälkeen hän opiskeli taidemaalariksi Krakovassa, mutta siirtyi sittemmin Łódźin elokuvakouluun. Ohjaaja Aleksander Fordin oppilaana Wajda teki ensimmäisen elokuvansa "Sukupolvi" (1955). Sen jälkeen kaksi seuraavaa elokuvaa olivat "Kanal – kirottujen tie" (1956) ja "Tuhkaa ja timanttia" (1958), jotka esittelivät sodan vastaisia teemoja. Wajda oli kiinnostunut allegorioista ja symboliikasta. Wajdan ensimmäisissä elokuvissa näytteli Zbigniew Cybulski, joka tuli kuuluisaksi erityisesti elokuvasta "Tuhkaa ja timanttia" James Dean -tyylisenä antisankarina.


title: Andrzej Wajda

text: Myöhemmin Wajda teki kaksi elokuvaa Solidaarisuus-liikkeestä: "Marmorimies" (1976) ja "Rautamies" (1981). Jälkimmäisessä elokuvassa esiintyi Solidaarisuus-johtaja Lech Wałęsa, jonka kanssa Wajda oli ystävystynyt telakkalakkojen alkuvaiheessa 1980. Elokuvan myötä nousi maailmanmaineeseen myös näyttelijä Krystyna Janda. Wajda tuki kommunisminvastaista Solidaarisuus-liikettä ja sen vuoksi hänellä oli vaikeuksia Puolaa yksinvaltaisesti hallinneen kommunistipuolueen kanssa. Vuonna 1982 hän ohjasi elokuvan "Danton", joka kertoo Ranskan vallankumouksen jälkeisistä ajoista.


title: Andrzej Wajda

text: Alkuvuodesta 1990 Wajda valittiin Puolan parlamentin ylähuoneeseen, senaattiin ja lisäksi hänestä tuli Varsovan Powszechny-teatterin johtaja. Hän jatkoi elokuvien tekemistä, varsinkin toisesta maailmansodasta: "Sormuksen kruunupäinen kotka" (1993) ja "Pyhä viikko" (1997). Vuonna 1997 Wajda ohjasi elokuvan "Neiti Ei-kukaan", joka on Tomek Tryznan samannimiseen romaaniin perustuva elokuva nuorten tyttöjen elämästä.


title: Andrzej Wajda

text: Kolme vuotta myöhemmin Wajda sai kunnia-Oscarin elämäntyöstään elokuvataiteen parissa. Hän lahjoitti palkinnon Krakovan Jagellon yliopistolle. Helmikuussa 2006 Berliinin elokuvajuhlilla hän sai elämäntyöstään kunnia-Karhun.


title: Andrzej Wajda

text: Vuonna 2009 valmistui elokuva "Tatarak". Se perustuu puolalaisen kirjailijan Jarosław Iwaszkiewiczin samannimiseen novelliin (suom. Kalmojuuri), unkarilaisen kirjailijan Sándor Márain kertomukseen ("Rendelés előtt") sekä pääosaa esittävän Krystyna Jandan kirjaan miehensä kuolemasta ("Zapiski ostatnie"). Elokuva palkittiin samana vuonna Berliinin elokuvajuhlilla.


title: Andrzej Wajda

text: Vuonna 2012 sai ensi-iltansa elokuva "Wałęsa", joka kertoo Lech Wałesasta. Elokuvan pääosassa on Robert Wieckiewicz, Wałesan vaimon roolissa Agnieszka Grochowska.


title: Andrzej Wajda

text: Wajda oli naimisissa neljä kertaa. Kolmannen vaimonsa kanssa hänellä on tytär Karolina (s. 1967). Hänen neljäs vaimonsa oli näyttelijä, pukusuunnittelija Krystyna Zachwatowicz.


title: Mansikkasammakko

text:
Mansikkasammakko tai mansikkanuolimyrkkysammakko ("Oophaga pumilio") on punaisen yleisvärinsä mukaan nimetty nuolimyrkkysammakko.
Sitä tavataan trooppisissa sademetsissä Keski-Amerikassa, erityisesti Costa Ricassa.


title: Mansikkasammakko

text: Mansikkasammakkopariskunnat huoltavat poikasia yhdessä. Naaras laskee kudun (enintään viisi munaa) lehdelle. Uroksen tehtäväksi jää pitää kutu märkänä virtsaamalla sen päälle. Nuijapäiden kuoriuduttua naaras kuljettaa ne selässään yksitellen puuhun. Puusta se etsii kasvin, jonka ympyrässä kasvavat lehdet muodostavat keskelleen syvennyksen, johon kerääntyy vettä. Naaras etsii kullekin nuijapäälle oman kasvin, minkä jälkeen se käy lähes kerran päivässä munimassa kunkin poikasen ravinnoksi korkeintaan viisi hedelmöittymätöntä munaa.


title: Mansikkasammakko

text: Urossammakot ovat reviiritietoisia, ja saattavat käydä alueelleen pyrkivän tunkeilijan kimppuun. Tällöin molemmat sammakot seisovat takajaloillaan, ja pyrkivät etujaloillaan kaatamaan vastustajansa maahan. Paini saattaa kestää kaksikymmentäkin minuuttia. Sen voittaa usein reviiriään puolustava yksilö, joka vastustajansa kumottuaan antaa tämän yleensä lähteä tiehensä.


title: Mansikkasammakko

text: Mansikkasammakko ei ole harvinainen, mutta sen kanta on kärsinyt Keski-Amerikan sademetsien hakkuista, ja yläilmakehän otsonikerroksen ohentumisen johdosta lisääntynyt ultraviolettisäteily on luultavasti vaikuttanut sammakoihin. Lisäksi siitä on tullut suosittu lemmikkieläin, mikä on vähentänyt merkittävästi luonnonvaraisia kantoja. Sammakon kirkkaanvärinen iho varoittaa sen myrkyllisyydestä, mikä suojaa sitä vihollisilta.


title: Juan Corona

text: Juan Vallejo Corona (s. 1934) on Yhdysvalloissa vuonna 1971 25 miestä surmannut meksikolaistaustainen sarjamurhaaja.


title: Juan Corona

text: Corona saapui Kaliforniaan 1950-luvulla. Hänellä todettiin vuonna 1956 skitsofrenia. Corona oli naimisissa, mutta homo, ja kaikkien uhrien surmille oli taustalla seksuaaliset motiivit.


title: Juan Corona

text: Corona teki Yhdysvalloissa kunniallista työtä, mutta aloitti murhaputkensa ilmeisesti keväällä 1971. 19. toukokuuta Yuba Citystä löydettiin yhden uhrin ruumis, ja lähiseuduilta löytyi vielä 24 lisää.


title: Juan Corona

text: Corona kiisti kaikki murhat, mutta todettiin syylliseksi ja tuli tuomituksi 25:een elinkautiseen vankeusrangaistukseen.


title: Katherine Moennig

text: Katherine Sian Moennig (s. 29. joulukuuta 1977 Philadelphia, Pennsylvania) on yhdysvaltalainen näyttelijä, joka tunnetaan parhaiten Shane McCutcheonin roolista televisiosarjassa "L-koodi".


title: Katherine Moennig

text: Katherine Moennig muutti New Yorkiin 18-vuotiaana opiskellakseen näyttelemistä. Vuonna 2000 hän sai roolin "Dawson’s Creekin" spin-off -sarjasta "Young Americans". Sarja kuitenkin lopetettiin yhden kauden jälkeen. Vuosina 2004–2009 Moennig näytteli Shane McCutheonia sarjassa "L-koodi". Syksyllä 2009 hän esiintyi sairaalasarjassa "Pelastava siirto", joka kuitenkin lopetettiin.


title: Katherine Moennig

text: Moennig on esiintynyt muun muassa elokuvissa "Laivauutisia", "Love the Hard Way" ja "Invitation to a Suicide". Terry Zwigoffin elokuvassa "Art School Confidential" hän esitti lesboa taiteilijaa. Moennig on esiintynyt myös teatterilavalla, muun muassa näytelmissä "As You like It" ja "Comedy of Art" Williamstownin teatterifestivaalilla. Vuonna 2006 hän esitti Irakissa ollutta sotilasta Off Broadway -näytelmässä "Guardians".


title: Katherine Moennig

text: Katherine Moennigin äiti Mary Zahn oli tanssija Broadwayllä ja isä William Moennig valmisti viuluja. Hänen isoisänsä on kotoisin Markneukirchenistä, pienestä saksalaisesta kylästä. Näyttelijä Gwyneth Paltrow on Katherine Moennigin serkku.


title: Katherine Moennig

text: Moennig on esittänyt elokuvissa ja televisiossa useita seksuaalivähemmistöihin kuuluvia roolihahmoja. Hän on kuitenkin kieltäytynyt kommentoimasta omaa seksuaalista suuntautumistaan, koska haluaa varjella yksityiselämäänsä.


title: Danny and The Thunders

text: Danny and The Thunders on suomalainen vuonna 1978 perustettu rock and roll- ja rockabilly-yhtye. Yhtyeen jäsenet olivat kotoisin Helsingin Jakomäestä.


title: Danny and The Thunders

text: Yhtye voitti "Suosikki"-lehden järjestämät Suomen Rock-kuninkuus kilpailut vuonna 1980, yhtyeen jäsenten ollessa noin 15-vuotiaita. Tämä tuotti EP-levyn mittaisen levytyssopimuksen. Neljän kappaleen albumi sisälsi yhden yhtyeen itse tekemän kappaleen, muut olivat cover-kappaleita. EP-levyllä olleita kappaleita käytettiin myös myöhemmin ilmestyneellä Rockin'-levy-yhtiön kokoelmalevyllä "Teenage Party". Yhtye teki esiintymisiä neljän vuoden ajan ja lopetti toimintansa vuonna 1983. Tämän jälkeen sen jäsenet soittivat erilaisissa yhtyeissä.


title: Danny and The Thunders

text: Vuonna 2002 Thunders kokoontui uudelleen yhteen tehden esiintymisiä. Kitaristi Henry Rothin tilalle tuli Dannyn pikkuveli Joona Nurminen. Nykyisin Danny and The Thunders esittää myös tyylin mukaista omaa materiaalia.


title: Anna Rotkirch

text: Anna Ullica Rotkirch (s. 22. joulukuuta 1966 Helsinki) on suomalainen sosiologi ja tietokirjalija sekä Väestöliiton tutkimusprofessori, koulutukseltaan valtiotieteen tohtori ja Helsingin yliopiston dosentti. Hänen tutkimusalueitaan ovat perhetutkimus ja naistutkimus sekä Venäjä-tutkimus. Ennen Väestöliittoa hän on työskennellyt pääasiassa Helsingin yliopistossa, muun muassa Yhteiskuntapolitiikan laitoksessa, Tutkijakollegiumissa ja Kristiina-instituutissa. Toimittajana hän on työskennellyt "Ny Tid" -lehdessä ja kirjoittanut kolumneja muun muassa "Helsingin Sanomiin", Hufvudstadsbladetiin, Kotilieteen, "Ny Tidiin" ja "Seura"-lehteen.


title: Anna Rotkirch

text: Rotkirch on yksi harvoista evoluutiobiologian tuloksia feministiseen tutkimukseen yhdistäneistä suomalaistutkijoista. Hän on European Evolution and Human Behavior -järjestön perustajajäseniä ja johtokunnan jäsen.


title: Anna Rotkirch

text: Siirtyessään vuoden 2007 alussa Helsingin yliopistosta Väestöliittoon Rotkirch kirjoitti blogimerkinnän "Jäähyväiset yliopistolle". Kirjoitus synnytti rajun keskustelun yliopistotutkimuksen tilasta ja työskentelyedellytyksistä.


title: Anna Rotkirch

text: Vuoden 2007 syksyllä syntyneessä keskustelussa Rotkirch puolusti eri kansojen välisten älykkyyserojen tutkimista sanomalla, että tutkimusaiheita ei saa hylätä poliittisin syin, mutta toisaalta muistutti, että faktoista ei kannata tehdä poliittisia johtopäätöksiä.


title: Anna Rotkirch

text: Anna Rotkirchin vanhemmat ovat ulkoasiainneuvos Holger Rotkirch ja toimittaja Kristina Rotkirch. Hän on naimisissa professori J. P. Roosin kanssa, ja heillä on kolme lasta.


title: Comté (juusto)

text: Comté on ranskalainen pastöroimattomasta lehmänmaidosta valmistettu puolikova juusto. Se on peräisin Ranskan Jura-vuoristosta.


title: Comté (juusto)

text: Comtén kuori on yleensä väriltään epätasaisen ruskea. Sisältä se on vaalean kellertävää tai kerman väristä. Juustomassa on rakenteeltaan puolikovaa ja joustavaa. Kokonainen juusto painaa noin 32–45 kg. Sen halkaisija on 55–75 cm ja paksuus noin 10 cm. Comtén rasvapitoisuus on noin 45 %.


title: Comté (juusto)

text: Juustoa kypsytetään 4–18 kuukautta. Joskus Comtéssa voi olla vähän reikiä mutta useimmiten ei ollenkaan. Eri vuodenaikoina valmistetuissa juustoissa on eroja.


title: Comté (juusto)

text: Comtéa valmistetaan vuosittain noin 40 000 tonnia, mikä on enemmän kuin mitään muuta ranskalaista AOC-juustoa. Sen nimi on EU:n suojattu alkuperänimitys.


title: Robert Calvert

text: Robert Newton Calvert (9. maaliskuuta 1945 Pretoria, Etelä-Afrikka – 14. elokuuta 1988 Ramsgate, Iso-Britannia) oli englantilainen muusikko ja kirjailija. Hänet muistetaan parhaiten Hawkwind-yhtyeen laulaja-sanoittajana. Hänen muita yhteistyökumppaneitaan ovat olleet muun muassa Michael Moorcock ja Brian Eno. Calvert on kirjoittanut myös useita näytelmiä, musikaaleja, novelleja ja runokokoelmia.


title: Robert Calvert

text: Robert Calvert syntyi Etelä-Afrikassa vuonna 1945. Hän muutti Isoon-Britanniaan perheensä mukana vuonna 1947. Opiskeluaikoinaan hän innostui runoudesta (Rimbaud), kirjallisuudesta sekä musiikista ja hän oli mukana erilaisissa katuteatteriryhmissä. Muutettuaan Lontooseen 1960-luvun lopulla hänestä tuli aktiivinen hahmo underground-piireissä ja hän tutustui moniin uuden aallon scifi-kirjoittajiin.


title: Robert Calvert

text: 1960- ja 1970-luvun taitteessa Calvert kirjoitteli muun muassa scifi-tarinoita vaihtoehtolehtiin kuten Friendz, International Times ja Michael Moorcockin New World’s Magazine. Hän teki myös konserttiarvioita ja eräällä keikalla esiintyjänä oli underground-yhtye Hawkwind. Calvert innostui yhtyeen avaruusaiheesta ja alkoi kulkea yhtyeen keikoilla lausumassa runoja. Hän kirjoitti yhtyeen vuoden 1971 "In Search of Space" -albumin mukana tulleen ”The Hawkwind Log” -kirjasen. Vuonna 1972 hän liittyi pysyvästi yhtyeen kokoonpanoon ja kirjoitti yhdessä kitaristi Dave Brockin kanssa hitiksi nousseen ”Silver Machine” -kappaleen. Hitti mahdollisti yhtyeen suuren ”Space Ritual” -kiertueen, joka oli suureksi osaksi Calvertin ideoima. Kova keikkatahti ja yhtyeen huumeidentäytteinen elämäntapa alkoivat kuitenkin käydä raskaaksi maanisdepressiota sairastavalle Calvertille. Hän jätti yhtyeen vuonna 1973 pian ”Urban Guerilla” -singlen julkaisun jälkeen ja aloitti soolouran. ”Urban Guerilla” oli Calvertin sanoittama ja laulama terrorismia ylistävä laulu, jonka BBC julisti soittokieltoon IRA:n samanaikaisen pommiuhkan takia. Yhtye veti singlen pois markkinoilta tämän johdosta. Calvert kertoi kirjoittaneensa kappaleen lähinnä satiiriseksi kommentiksi jo paria vuotta aiemmin.


title: Robert Calvert

text: Calvertin ensimmäinen sooloalbumi "Captain Lockheed and the Starfighters" julkaistiin vuonna 1974. Albumin konseptina olivat Länsi-Saksan epäonniset F-104 Starfighter -hävittäjähankinnat. Calvert itse oli kiinnostunut nuorena hävittäjälentäjän urasta, mutta joutui hylkäämään haaveensa terveydentilansa vuoksi. Toinen sooloalbumi "Lucky Leif and the Longships", joka käsitteli Pohjois-Amerikan historiaa viikinkien näkökulmasta, julkaistiin vuonna 1975. Samana vuonna hän palasi Hawkwindiin ja pysyi yhtyeen päälaulajana vuoteen 1979 asti. Tätä aikakautta pidetään yhtenä yhtyeen parhaista ja Calvertin tieteisaiheiset ja poliittisetkin sanoitukset saivat huomiota. Myös yhtyeen konserttilavasteet ja tehosteet olivat pitkälti Calvertin ideoimia. Calvertin ailahteleva mielentila aiheutti kuitenkin ongelmia yhtyeelle ja varsinkin pitkät kiertueet pahensivat Calvertin tilaa entisestään. Hawkwind-vuosina hän kirjoitti myös ensimmäisen novellikokoelmansa "Centigrade 232" (1977) sekä Jimi Hendrixin elämään perustuvan näytelmän "The Star That Played With Laughing Sam's Dice" (1976).


title: Robert Calvert

text: 1980-luvulla Calvert jatkoi soolouraansa kovalla työtahdilla. Vuonna 1980 julkaistiin single ”Lord Of The Hornets”/”Greenfly And The Rose”, jolla Calvertia avustivat Hawkwindin jäsenet sekä Lemmy Kilmister. Samana vuonna Calvert kiersi "Krankshaft Cabaret" -show’nsa kanssa, joka perustui lauluihin, runoihin ja sketseihin. Lisäksi hän kirjoitti, ohjasi ja näytteli elektroniseen musiikkiin perustuvan dekkaritarinan "The Kid From Silicon Gulch" (1981). Vuonna 1981 hän julkaisi "Hype – Songs of Tom Mahler" -nimisen albumin ja kirjan, jonka tarina perustui Tom Mahler -nimisen muusikon seikkailuihin musiikkibisneksen kiemuroissa. Calvert teki myös yhteistyötä Nik Turnerin Inner City Unit -yhtyeen kanssa ja vieraili edelleen silloin tällöin Hawkwindin keikoilla.


title: Robert Calvert

text: Vuoden 1985 "Freq"-albumin aiheena olivat Englannin kaivostyöläisten työtaistelut. Musiikillisesti albumi suuntautui vahvasti elektronisen musiikin suuntaan. Seuraavana vuonna julkaistu ja myös näytelmäksi kirjoitettu "Test-Tube Conceived" perustui geneettisiin ratkaisuihin ja uusiin teknologioihin. Calvert keikkaili myös ahkerasti Maximum Effect -yhtye taustallaan, johon kuuluivat Inner City Unit -muusikot Steve Pond ja Fred Reeves. Vuonna 1987 ilmestyi "Earth Ritual" -runokokoelma, ja samana vuonna hän teki yhteistyötä saksalais-lähtöisen Amon Duul (UK) -yhtyeen kanssa.


title: Robert Calvert

text: Kova työtahti vaati veronsa niin fyysisesti kuin psyykkisestikin, ja Calvert joutui aika ajoin hoitoon psykiatrisiin sairaaloihin. 14. elokuuta 1988 hänen terveytensä petti lopullisesti ja hän kuoli saatuaan sydänkohtauksen. Tiettävästi Calvert oli kaavaillut uutta sooloalbumia Brian Enon kanssa ja myös yhteistyötä Hawkwindin kanssa oli ollut suunnitelmissa. Elämänsä aikana Calvert oli naimisissa kolme kertaa ja häneltä jäi neljä lasta.


title: Robert Calvert

text: 2000-luvulla Robert Calvertin elämäntyötä on pidetty näkyvillä erilaisilla julkaisuilla ja tapahtumilla. Vuonna 2007 julkaistiin "The Brock/Calvert Project" -albumi, jolla kuullaan Calvertin lausumia runoja Hawkwindin säestämänä. Vuoden 2008 syyskuussa Kentissä pidettiin muistokonsertti, jossa esiintyi muun muassa Hawkwindin jäseniä. Myös Calvertin kirjoittamia näytelmiä dramatisoitiin ja esitettiin uudelleen vuoden 2008 aikana. Calvertin sooloalbumeja on julkaistu remasteroituina CD-versioina bonuskappaleiden kera ja Voiceprint-yhtiö julkaisi vuonna 2006 kuusiosaisen livealbumisarjan, joka sisälsi materiaalia vuosilta 1986–1988, jota tosin on kritisoitu heikon äänenlaadun takia.


title: Robert Calvert

text: Soolotuotanto:Hawkwind:


title: Robert Calvert

text: Viralliset julkaisut:Muita julkaisuja:Muiden artistien kanssa:


title: Kunnallisvaalit 1950

text: Vuoden 1950 kunnallisvaalit järjestettiin Suomessa joulukuussa.


title: Kunnallisvaalit 1950

text: Seuraavan vuoden alussa perustettiin kaksi uutta kauppalaa: Järvenpää erotettiin Tuusulasta ja Karhula Kymistä.


title: S-korsetti

text:
S-korsetti (engl. "s-curve corset", "straight front corset", "s-bend corset") eli edvardiaaninen korsetti on korsettityyppi, jota käytettiin 1900-luvun ensimmäisellä vuosikymmenellä. Sille ominaista on suora, jäykkä ja tiheästi luutettu etumus, joka korsetin leikkausten avulla kääntää lantion taakse ja rinnan edemmäs. Historialliset s-korsetit ovat rinnan alapuolelle ulottuvia toisin kuin monet edeltäjänsä. Lopputulos on s-kirjaimen muotoinen kurvikas ryhti, jugendille tyypillinen joutsenkaari, jolle ajan muotivaatteet perustuvat. S-siluetti on hyvä esimerkki alusvaatteen tärkeydestä ja suoranaisesta määräävyydestä muodin peruslinjoille.
Korsetin kehitti ranskalainen korsetintekijä Inez Gaches-Sarraute, jolla oli lääketieteellistä tuntemusta. Ajatuksenaan Gaches-Sarrautella oli kehittää terveellinen, mukava ja luonnollisempi korsetti. Sitä markkinoitiin uuden ajan naiselle, joka on voimakas ja terve ja välittää mukavuudestaan. Todellisuudessa s-korsetti ei toiminut niin kuin sen oli tarkoitus, eikä sitä haluttu terveyskorsettina käyttääkään. Kapea vyötärö ei ollut muodin ihanteena kadonnut minnekään, ja s-korsetilla oli entistä kapeampi lopputulos mahdollinen, joskin tiukalle nyöritettynä sen terveysriskit ja aiheuttama rasitus olivat suurempia kuin aikaisempien korsettimallien. Korsetti aiheutti monille erityisesti selkäkipuja, sillä se taivutti selkää luonnottomaan asentoon ja saattoi avata nikamia.


title: S-korsetti

text: S-figuuri jäi aikakautensa naisten muodin symboliksi, joka on ikuistettu muun muassa Charles Dana Gibsonin töissä. Gibsonin naisia esittävissä piirroksissa, joiden naisia kutsutaan myös Gibson Girleiksi, näkyy selvästi s-korsetin antama muoto ja muita 1900-luvun ensimmäisen vuosikymmenen muodikkaita piirteitä. Kuuluisa s-korsetin käyttäjä oli näyttelijätär Camille Clifford, joka on jäänyt kurveineen aikansa naisikoniksi.


title: S-korsetti

text: S-korsetti oli viimeinen yleisesti käytetty korsettimalli. 1910-luvun aikana naisen muodikas figuuri muuttui tasapaksummaksi, joskaan korsetteja ei hylätty vielä silloinkaan vaan siirryttiin joustavampiin ja enemmän hoikkuutta kuin kurvikkuutta korostaviin alusvaatteisiin ja linjoihin. Modernit korsetit, joita käytetään nykyään enemmän ja enemmän, eivät yleensä ole s-mallia, vaan perinteisiä niin sanottuja viktoriaanisia korsetteja.


title: Kesyhiiri

text: Kesyhiiri on kotihiirestä ("Mus musculus") jalostettu lemmikkieläin. Se on yleistynyt lemmikkieläimenä Suomessa melko huomaamatta.


title: Kesyhiiri

text: Nimitystä "kesyhiiri" alettiin käyttää 1800-luvulla eurooppalaisten ja aasialaisten alkaessa kasvattaa ja myymään hiiriään. Hiirien harvinaisia värejä ja muita erityisiä ominaisuuksia on jalostettu vuosisatoja. Kesyhiirien lisääntynyt määrä kasvatti kiinnostusta myös hiirikokeisiin, etenkin genetiikassa.


title: Kesyhiiri

text: Hiiriä onkin jalostettu monia rotuja, värejä ja kuviointeja.


title: Kesyhiiri

text: Vaikka ne ovat melko helppohoitoisia lemmikkejä, ne vaativat kuitenkin enemmän hoitoa kuin gerbiilit tai hamsterit ja ovat niitä älykkäämpiä. Älykkyydessä ne eivät kuitenkaan yllä lähellekään rotan tasoa.


title: Kesyhiiri

text: Kesyhiiret eivät kuulu hajuttomiin lemmikkeihin, vaan niiden ominaishaju on melko voimakas. Urosten haju on voimakkaampaa kuin naaraiden, sillä urokset merkitsevät reviirinsä tarkasti ja vahvasti. Uroskesyhiiri ei viihdy laumoissa, vaan on erakkoluonteinen ja tarkka reviiristään. Kaksi kesyhiiriurosta siis tappelee reviiristään niin kauan, että toinen osapuoli kuolee. Kesyhiirinaaraat taas ovat tyytyväisimmillään 3–6 kesyhiirinaaraan muodostamassa porukassa. Huomioi, että suurempi hiirilauma kaipaa myös suuremman ja virikkeellisemmän terraarion.


title: Kesyhiiri

text: Kesyhiiret ovat vilkkaita ja aktiivisia lemmikkejä, jotka ovat tottuneet käyttämään hampaitaan. Jyrsimistarkoitukseen voi terraarioon panna esimerkiksi myrkyttömiä puidenoksia, kuivia leivänkannikoita, WC-paperirullia, pahvinpalasia, laatikoita, ynnä muuta sellaista. Muuta mukavaa virikettä kiipeilyä harrastaville kesyhiirille ovat muun muassa tunnelit, riippumatot, tikapuut, putket ja puhtaat, ulkoa kerätyt myrkyttömät puiden lehdet, esimerkiksi koivun.


title: Kesyhiiri

text: Kesyhiirinaaras painaa noin 30–40 grammaa ja uros 35–50 grammaa.


title: Kesyhiiri

text: Kesyhiiret elävät yleensä noin 1–2 vuotta. Hiirten kuolinsyy on yleensä kasvaimet tai hengityselinsairaudet.


title: Kunnallisvaalit 1953

text: Vuoden 1953 kunnallisvaalit järjestettiin Suomessa 4.–5. lokakuuta.


title: Kunnallisvaalit 1953

text: Vaaleissa asetettiin yhteensä 39 538 ehdokasta, joista naisia oli 3 959 (10 %). Valituista naisia oli 912 (7,4 %). Miehistä äänesti 75,3 ja naisista 68,0 prosenttia.


title: Kunnallisvaalit 1953

text: Kokoomus kampanjoi muun muassa tunnuksilla ”Vapauden puolesta puolueiden holhousta vastaan” ja ”Vapauden puolesta myös kunnalliselämässä”.


title: Kunnallisvaalit 1953

text: Seuraavan vuoden alussa tapahtui yksi kuntaliitos, kun Pielisensuu liitettiin Joensuuhun. Näissä kunnissa vaalit toimitettiin uuden kuntajaon mukaisesti.


title: Juoksute (juusto)

text: Juoksute on uute, joka sisältää muun muassa kymosiini-nimistä entsyymiä, joka edistää maidon saostumista juustoa valmistaessa. Perinteisesti juoksute on eristetty vasikan mahasta, mutta nykyään sitä tuotetaan myös mikrobiperäisesti. Juoksute hajoaa kypsytyksen aikana, eli valmiissa juustossa sitä ei ole.


title: Morbier (juusto)

text: Morbier on ranskalainen lehmänmaidosta valmistettu puolipehmeä juusto.


title: Morbier (juusto)

text: Morbier-juustoa valmistetaan Juravuoristossa Alppien länsiosassa. Se on saanut nimensä Franche-Comtén alueella sijaitsevan Morbier’n kylän mukaan. Ensimmäiset maininnat morbier-juustosta historiallisissa lähteissä ovat 1700-luvun lopulta. Vuodelta 1795 peräisin olevassa dokumentissa se mainitaan nimellä "Petit Morbier". Alueen talonpojat toimittivat tavallisesti maitoa paikallisille juustontekijöille kylissä, mutta joskus Franche-Comtén ankara ilmasto esti matkat maatiloilta kylien keskustaan. Talonpojat alkoivat tällöin tehdä omaa juustoaan. Iltalypsyltä tehty juustomassa peitettiin sen suojaamiseksi kerroksella tuhkaa ja seuraavan aamulypsyn jälkeen edellisen juustomassan päälle lisättiin toinen kerros. Näin syntyi juustolle tyypillinen musta raita juuston keskelle. Morbier katosi myöhemmin paikallisesta tuotannosta, minkä jälkeen sitä valmistettiin pitkään yksinomaan tehtaissa. Vuonna 2002 morbierilaiset tuottajat saivat pitkän käsittelyn jälkeen juustolle suojatun alkuperänimityksen ja morbier-nimisen juuston valmistus Morbierin ulkopuolella lopetettiin vuoteen 2007 mennessä. Nykyisin juustoa tuottaa noin 40 eri juustonvalmistajaa, ja vuosittainen tuotettu määrä on noin 10 000 tonnia.


title: Morbier (juusto)

text: Morbier-juusto tehdään montbéliarde- ja simmental-rotuisten lehmien maidosta. Suojatun alkuperänimityksen mukaisesti lehmillä täytyy olla vähintään hehtaari laidunmaata lehmää kohden, ja niitä lypsetään kahdesti päivässä. Juustoa kypsytetään kellarissa vähintään 45 päivää ja keskimäärin 7-kiloisen juustotahkon valmistukseen kuluu 60–70 litraa maitoa. Juuston tumma vaakaraita saadaan nykyisin aikaan hiillytetyllä kasviaineksella.


title: Morbier (juusto)

text: Valmiin juuston kuori on ohut, tasainen ja väriltään beesi tai oranssinpinkki. Juuston makua on kuvailtu miedoksi, hedelmäiseksi, vaniljaiseksi ja maidokkaaksi. Juusto sopii esimerkiksi juustotarjottimelle.


title: Kunnallisvaalit 1956

text: Vuonna 1956 Suomessa järjestettiin kunnallisvaalit.


title: Vache Bleue

text: Vache Bleue S.A. on belgialainen maitotuotteiden tukkukauppayritys Braine-l'Alleudin kunnassa, Lillois-Witterzéen kylässä, Belgiassa. Vache Bleue toimii juuston pakkaajana, tukkurina ja jakelijana vähittäiskaupalle. Yhtiö on ollut Belgian suurin juuston tukkuliike ja tärkeä myyntikanava suomalaisille juustoille. Vuonna 2008 yhtiössä oli henkilöstöä 194 ja liikevaihtoa 122 miljoonaa euroa. Yhtiö omisti lisäksi Frigoway-kuljetusliikkeen ja lyhyen ajan tuorepakkauksiin erikoistuneen International Food&Business-Brussels-Food Distributionin liiketoiminnan.


title: Vache Bleue

text: Valio osti Vache Bleuen vuonna 1996, mutta luopui siitä vuonna 2012.


title: Morbier

text: Morbier voi tarkoittaa:


title: Sonka

text: Sonka on kylä Rovaniemen kunnassa. Sonka sijaitsee noin 30 kilometrin päässä Rovaniemen keskustasta Pellon suuntaan kantatie 83:n varrella.


title: Sonka

text: Maisemallisesti kylässä on rantoja ja jääkauden jälkeisiä kivirakkoja, joista tunnetuin on Möötikkärakka, entinen Juhannuskallio.


title: Sonka

text: Väestörekisterin mukaan vuonna 2011 Songan asukasluku oli 246. Kylän asukasluku on hieman noussut kylään muuttaneiden lapsiperheiden myötä. Nykyisin asukkaista kouluikäisiä on noin 10%, työikäisiä noin 50% ja eläkeläisiä noin 40%. Vapaa-ajan asutusta on alueella runsaasti, joten asukasmäärä kaksinkertaistuu kesäkuukausina.


title: Sonka

text: Työpaikkoja tarjoavat Palosalmen Metsätyömieskoti, Lomakoti Seitaranta ja osa-aikaisesti kylän yrittäjät. Pääosin työikäinen väestö käy työssä Rovaniemellä ja muulla lähiseudulla. Lähin koulu on Sinetässä, kuten myös kauppa sekä posti. Songassa toimii myös kyläyhdistys.


title: Sonka

text: Kylässä on valaistu pururata, jonne tehdään talvisin hiihtolatu. Kylätalon vierestä löytyy urheilukenttä, joka talvisin palvelee jääpelejä harrastavia. Songan luonto tarjoaa mahdollisuudet retkeilyyn, marjastukseen ja kalastukseen järvi- ja vaaramaisemissa. Sonkajärven Oitolan rannasta löytyy kunnallinen veneenlaskupaikka, kota ja laavu tulisijoineen. Sonkaan on hyvät yhteydet virallisia moottorikelkkareittejä pitkin.


title: Kunnallisvaalit 1960

text: Kunnallisvaalit järjestettiin Suomessa 2.–3. lokakuuta 1960. Suomen Kansan Demokraattinen Liitto nousi valtakunnallisesti suurimmaksi puolueeksi ohi SDP:n.


title: Kunnallisvaalit 1960

text: Vaaleissa oli yhteensä 51 526 ehdokasta, joista 11 prosenttia oli naisia. Valituista 12 408 valtuutetusta naisia oli 8 prosenttia.


title: Paskaduuni

text: Paskaduuni eli paskatyö on arkikielessä käytetty halventava ilmaus työstä, joka on epäitsenäistä ja epämielekästä ja jossa on huonot työehdot ja huono palkka. Tällaisessa työssä työntekijällä ei juuri ole etenemismahdollisuuksia. Sanan lanseerasi yleiseen tietoisuuteen prekariaatti-aktivisti Eetu Viren Ylen "A-talk"-ohjelmassa toukokuussa 2006.


title: Paskaduuni

text: Hakusanat "paskaduuni" ja "paskatyö" lisättiin "Kielitoimiston sanakirjaan" vuonna 2008.


title: Paskaduuni

text: Englannin kielessä "paskaduunia" vastaa termi McJob (suom. "McTyö"), joka viittaa pikaruokalassa työskentelyyn. Sana on väännös McDonald’s-hampurilaisketjun nimestä.


title: Paskaduuni

text: "McJob" on alkujaan peräisin "Washington Post" -sanomalehden artikkelista vuodelta 1986. Termin teki tunnetuksi kanadalainen kirjailija Douglas Coupland vuonna 1991 julkaistussa teoksessaan "Tuntematon sukupolvi" (engl. "Generation X: Tales for an Accelerated Culture"). Couplandin mukaan paskaduunia mainostetaan usein hyväksi uramahdollisuudeksi, mutta asialla ovat useimmiten henkilöt, joilla on aina ollut muitakin mahdollisuuksia edetä uralla.


title: Paskaduuni

text: "McJob"-sana on otettu mukaan "Oxford English Dictionaryyn" ja amerikkalaiseen Merriam-Websterin sanakirjaan. McDonald's on kampanjoinut näitä lisäyksiä vastaan ja pyrkinyt sanan määritelmän muuttamiseen. Yhtiön mielestä määritelmä ei vastaa todellisuutta.


title: Peter Fitzgerald

text: Peter G. Fitzgerald (s. 20. lokakuuta 1960 Elgin, Illinois) on yhdysvaltalainen poliitikko republikaanisesta puolueesta. Hän oli Yhdysvaltain kongressin senaattori Illinoisin osavaltiosta vuosina 1999-2005. Hän oli ensimmäinen republikaani, joka pääsi Illinoisista senaattiin yli 20 vuoteen. Fitzgerald toimi Illinoisin osavaltion senaatissa vuosina 1993-1998.


title: Michelle Obama

text: Michelle LaVaughn Robinson Obama (s. 17. tammikuuta 1964 Chicago, Illinois) on Yhdysvaltain 44. presidentin Barack Obaman aviopuoliso.


title: Michelle Obama

text: Barack ja Michelle Obama avioituivat vuonna 1992. Heillä on kaksi lasta, Malia (s. 1998) ja Natasha ("Sasha") (s. 2001).


title: Michelle Obama

text: Toukokuussa 2006 Michelle Obama valittiin "Essence"-lehden "Maailman 25 inspiroivinta naista ()" -listalle. Yhdysvaltain ensimmäisenä naisena Michelle Obamasta on tullut tyyli-ikoni. Hän on kampanjoinut lasten liikalihavuutta vastaan ja perusti Valkoisen talon pihamaalle luomupuutarhan keväällä 2009.


title: Michelle Obama

text: Michelle Robinson syntyi afroamerikkalaiseen työläisperheeseen Chicagon eteläpuolella. Hän valmistui Whitney Young High Schoolista vuonna 1981. Hänen pääaineensa Princetonin yliopistossa oli sosiologia, josta hän valmistui arvosanalla cum laude vuonna 1985. Hän suoritti tutkinnon myös Harvardin yliopiston oikeustieteellisessä tiedekunnassa.


title: Michelle Obama

text: Michelle Obaman vuonna 2018 julkaistuja muistelmia myytiin yli kaksi miljoonaa kappaletta kahden ensimmäisen viikon aikana. Se on vuoden 2018 myydyin kirja Yhdysvalloissa.


title: Ludwig Purtscheller

text: Ludwig Purtscheller (6. lokakuuta 1849, Innsbruck – 3. maaliskuuta 1900, Bern, Sveitsi) oli itävaltalainen vuorikiipeilijä ja opettaja.


title: Ludwig Purtscheller

text: 19. vuosisadan lopussa häntä pidettiin Alppien parhaana vuorikiipeilijänä yli 1700 valloittamallaan vuorella. Hänet tunnetaan parhaiten ensimmäisestä noususta Kilimanjaron huipulle yhdessä saksalaisen vuorikiipeilijä Hans Meyerin kanssa vuonna 1889.


title: Ludwig Purtscheller

text: Purtscheller kuoli kiivetessään Dru-vuorelle Ranskan Alpeilla Mont Blancin lähellä.


title: Töyhtönärhet

text: Töyhtönärhet ("Cyanocitta") on Pohjois- ja Keski-Amerikassa elävä varissuku. Töyhtönärhet ovat suurimmaksi osaksi sinisiä ja niillä on päässään töyhtö. Sukuun kuuluu kaksi lajia.


title: Pesue

text: Pesue on yhdestä raskaudesta syntyneiden poikasten joukko. Pentujoukosta käytetään nimitystä pentue.


title: Pesue

text: Jotkut eläimet saavat monta pesuetta vuodessa. Yleensä kuitenkin pentueita voi syntyä vain kerran vuodessa. Suomessa Kissaliitto ja Kennelliitto rekisteröivät samalta eläimeltä korkeintaan 2 pesuetta vuodessa tai 3 pesuetta kahdessa vuodessa.


title: Wilhelm von Mirbach-Harff

text: Wilhelm von Mirbach-Harff (2. heinäkuuta 1871 – 6. heinäkuuta 1918) oli saksalainen kreivi ja diplomaatti, joka osallistui keväällä 1918 Brest-Litovskin rauhanneuvotteluihin Neuvosto-Venäjän kanssa ja toimi sen jälkeen Saksan suurlähettiläänä Moskovassa.


title: Wilhelm von Mirbach-Harff

text: Rauhansopimusta vastustaneet vasemmistososialistivallankumoukselliset ("vasemmistoeserrät") murhasivat hänet Moskovassa heinäkuussa 1918 provosoidakseen uuden sotatilan Saksan ja Venäjän välille, mikä ei kuitenkaan onnistunut. Tapaus johti vasemmistoeserrien epäonnistuneeseen kapinayritykseen bolševikkien hallitusta vastaan. Kapinayrityksessä otettiin kiinni Feliks Dzeržinski. Vastapuoli otti kiinni edustajiston vasemmistoeserrät ja tukahdutti vallankaappausyrityksen.


title: Suursaaren taistelu (1788)

text: Suursaaren taistelu oli Ruotsin ja Venäjän välillä käyty meritaistelu, joka oli osa a. Taistelu käytiin 17. heinäkuuta 1788 Suursaaren edustalla.


title: Suursaaren taistelu (1788)

text: Sodan alussa ruotsalaisten tavoitteena oli tuhota Venäjän avomerilaivasto tai estää sen toiminta sulkemalla se Kronstadtin laivastotukikohtaan. Ruotsin laivastoa johti muodollisesti Södermanlandin herttua Kaarle, mutta todellisuudessa laivastoa johti vara-amiraali Otto Henrik Nordenskiöld. Venäjän laivastoa johti skotlantilainen amiraali Samuel Greigh. Hän sai Venäjän keisarinna Katariina II:lta ohjeet, joiden mukaan hänen tuli välttää taistelua. Sodan aluksi Suomenlahdella kohtasivat kaksi suurta laivastoa, joista toinen väisteli ja toinen jahtasi.


title: Suursaaren taistelu (1788)

text: Katariina antoi heinäkuun puolivälissä Greighille käskyn ryhtyä taisteluun. Greigh ryhmitti laivastonsa odottamaan Ruotsin laivastoa Suursaaren länsipuolelle, lähelle Kallbådagrundin matalikkoa. 17. heinäkuuta käytiin viisi tuntia kestänyt taistelu, joka päättyi ratkaisemattomana.


title: Suursaaren taistelu (1788)

text: Taistelun jälkeen laivastot vetäytyivät korjaamaan kärsimiään vahinkoja, venäläiset Kronstadtiin ja Tallinnaan, ruotsalaiset Suomenlinnaan. Sekä venäläiset että ruotsalaiset katsoivat voittaneensa taistelun ja juhlivat voittoa.


title: Kunnallisvaalit 1964

text: Vuoden 1964 kunnallisvaalit järjestettiin 4.–5. lokakuuta ja niissä valittiin 12 325 valtuutettua 545 itsenäiseen kuntaan. Ehdokkaita asetettiin yhteensä 51 707. Vaaleissa sovellettiin ensimmäistä kertaa uutta vaalilakia, joka siirsi vaalivalmistelut tilapäisiltä lautakunnilta kunnanhallituksille. Vaalit jouduttiin keväällä 1965 uusimaan Kuivaniemellä Pohjois-Pohjanmaalla äänestysepäselvyyksien vuoksi.


title: Kunnallisvaalit 1964

text: Ahvenanmaalla kunnallisvaalit suoritettiin jo 3. syyskuuta 1963. Vaaleja ei käyty lainkaan Houtskarissa, Iniössä, Haapasaarella, Björköbyssä, Brändössä, Kumlingessa, Lumparlandissa, Sottungassa ja Vårdössä, koska näissä kunnissa ehdokkaita ilmaantui vain valittavien verran, jolloin kaikki ehdokkaat julistettiin valituiksi. Oulun seudulla vaalit käytiin seuraavan vuoden alussa voimaan tulleen uuden kuntajaon mukaisesti, sillä Oulujoen kunta lakkautettiin ja se liitettiin pääosin Ouluun, mutta osittain myös muihin naapurikuntiin. Lisäksi vuoden 1965 alussa tapahtui pari kuntamuodon muutosta, kun Vammalan kauppala muutettiin kaupungiksi ja Ylivieskan kunta kauppalaksi.


title: USS Olympia (C-6)

text: USS Olympia (runkonumero C-6) on Yhdysvaltain laivaston vuonna 1892 vesillelaskettu panssarikansiristeilijä.


title: USS Olympia (C-6)

text: Aluksen hankinta vahvistettiin 7. syyskuuta 1888 allekirjoitetulla laivastolailla. Alus tilattiin Union Iron Worksiltä San Franciscosta, missä köli laskettiin 17. kesäkuuta 1891. Alus laskettiin vesille 5. marraskuuta 1892 kumminaan neiti Ann B. Dickie ja otettiin palvelukseen 5. helmikuuta 1895 päällikkönään John J. Read.


title: USS Olympia (C-6)

text: Alus varustettiin Mare Islandin laivastontelakalla, mistä vapauduttuaan se liitettiin Aasian laivueeseen 25. elokuuta 1895. Alus hiilesti Sandwich Islandilla Havaijilla, kun se oli 6. syyskuuta - 12. lokakuuta ankkurissa Mauin edustalla Lahainan redillä ja sen jälkeen 13.-23. lokakuuta Honolulussa. Alus lähti länteen purjehtiakseen yli Tyynenmeren, mutta matkalle osunut huono sää aiheutti useita hiilivarastopaloja. Alus saapui Yokohamaan, missä Aasian laivueen komentaja kontra-amiraali Frederick W. McNair laski lippunsa alukselta 18. marraskuuta.


title: USS Olympia (C-6)

text: Komentaja palasi alukselle 10. joulukuuta. Alus oli vuodenvaihteen Japanin vesillä vieraillen Yokosukassa 18.-30. joulukuuta, Yokohamassa 30. joulukuuta 1895-21. tammikuuta 1896 ja edelleen Kobessa 22. tammikuuta ja Nagasakissa 24. tammikuuta - 3. maaliskuuta. Tämän jälkeen alus oli Kiinan vesillä vieraillen Wusongissa 4.-9. maaliskuuta ja uudelleen 20. maaliskuuta - 9. toukokuuta. Alus lähti Wusongista laivueen mukana Chefoohon, missä se oli 12.-20. toukokuuta. Alus vieraili yksinään Chemulpossa Koreassa ennen matkan jatkamista Vladivostokiin, missä se osallistui Nikolai II kruunajaisjuhlallisuuksiin 23. toukokuuta - 2. kesäkuuta.


title: USS Olympia (C-6)

text: Vladivostokista alus palasi Japaniin ollen kesän Yokohamassa tehden merellä erilaisia harjoituksia. Alus oli huollossa 8. kesäkuuta - 12. lokakuuta. Vuodenvaihteessa alus vieraili Kobessa 13.-15. lokakuuta, Yantaissa 18. lokakuuta - 9. marraskuuta ja Nagasakissa 11. marraskuuta - 23. tammikuuta 1897.


title: USS Olympia (C-6)

text: Hong Kongissa ollessaan 26. tammikuuta - 3. huhtikuuta alus osallistui tykistö- ja torpedoammuntaharjoituksiin, mistä se palasi Japaniin ollen Yokohamassa 8. huhtikuuta - 23. toukokuuta, minkä jälkeen alus oli 24. toukokuuta alkaen Okayamassa palaten Yokohamaan 13. kesäkuuta. Bureau of Steam Engineering tarkasti aluksen havaiten, että kahden vuoden jatkuvan käytön jälkeenkin aluksen höyrykattilat ja -koneet olivat edelleen hyvässä kunnossa.


title: USS Olympia (C-6)

text: Kommodori George Dewey sai 30. marraskuuta 1897 määräykseen Aasian laivueen komentajuudesta. Hän vastaanotti McNairilta komentajan tehtävät "Olympialla" 3. tammikuuta 1898. Kuubassa oli vuonna 1895 alkanut kapinointi Espanjan valtaa vastaan ja 15. helmikuuta 1898 Havannan satamassa ollut "USS Maine" tuhoutui räjähdyksessä surmaten 266 merisotilasta. Yhdysvalloissa nousi viha Espanjaa vastaan, jota syytettiin onnettomuudesta.


title: USS Olympia (C-6)

text: "Olympian" piti palata Yhdysvaltoihin, mutta Yhdysvaltain apulaislaivastoministeri Theodore Roosevelt lähetti 25. helmikuuta Deweylle sähkeen, jossa ilmoitettiin sotatoimien Espanjaa vastaan alkaneen. Laivue sai samalla ohjeet hiilestää ja estää Espanjan laivaston pääsy Aasian rannikolle. Sähke lisäsi myös ohjeen, että tämän jälkeen laivueen tuli hyökätä Filippiineille.


title: USS Olympia (C-6)

text: Alus oli Espanjan-Yhdysvaltain sodan Manilanlahden taistelussa kommodori George Deweyn lippulaiva tämän saavuttaessa voiton espanjalaisista.


title: USS Olympia (C-6)

text:
Alus oli vuosina 1912–1916 majoituslaivana Charlestonissa, mutta se palasi ensimmäisessä maailmansodassa takaisin palvelukseen. Aluksella oli tällöin kymmenen 5"/L51-tykkiä. Se osallistui myös vuonna 1918 Pohjois-Venäjän interventioon kuljettaen yhdysvaltalaisjoukkoja Murmanskiin.
Alus poistettiin palveluksesta 9. joulukuuta 1922, ja se luokiteltiin vuonna 1931 IX-40:ksi. Nykyisin "Olympia" on museolaivana Philadelphiassa.


title: Napoleon XIV

text: Napoleon XIV on yhdysvaltalaisen muusikon Jerry Samuelsin (s. 1938 New York City) taiteilijanimi. Hänen hittikappaleensa "They're Coming to Take Me Away Ha-Haaa!" saavutti vuonna 1966 Yhdysvalloissa Billboardin singlelistalla sijan kolme.


title: Roger McGuinn

text: Roger McGuinn (s. 13. heinäkuuta 1942 Chicago, Illinois) on yhdysvaltalainen laulaja-lauluntekijä ja kitaristi. Hän on parhaiten tunnettu The Byrds -yhtyeen keulahahmona vaikuttaen myös suuresti yhtyeen ainutlaatuisen soinnin syntymiseen. The Byrdsin hajoamisen jälkeen McGuinn on julkaissut useita sooloalbumeita.


title: Roger McGuinn

text: Marraskuusta 1995 lähtien McGuinn on julkaissut kuukausittain uusia kappaleita nettisivuillaan.


title: Bernal Díaz del Castillo

text: Bernal Díaz del Castillo (1492–1584) oli Hernán Cortésin joukoissa taistellut sotilas, jonka kynästä on lähtöisin silminnäkijäkertomus asteekkien kukistamisesta, eli "Historia verdadera de la Conquista de la Nueva España" (”Totuudenmukainen Uuden-Espanjan valloituksen historia”). Ilman Bernal Díaz del Castillon teosta tiedot valloituksesta olisivat puutteelliset.


title: Bernal Díaz del Castillo

text: Díazin käsikirjoituksesta otettu kopio oli lähtökohtana Alonso Remónin Madridissa vuonna 1632 toimittamalle "Historia Verdaderan" ensimmäiselle painokselle, joka on myöhemmin paljastunut jonkin verran virheelliseksi. William H. Prescott kertoo käyttäneensä Remónin teosta lähteenä teokseensa "History of the Conquest of Mexico". Vasta vuodesta 1904 lähtien on ollut mahdollista saada Díazin alkuperäiseen käsikirjoitukseen pohjautuvia painoksia.


title: Bernal Díaz del Castillo

text: Díazin kynää siivitti vuonna 1553 ilmestynyt Francisco López de Gómaran Meksikon-valloitusta käsittelevä historiateos "Historia de la conquista de Mexico", jonka Gómara omisti Cortésin pojalle Martín Cortésille. Díaz del Castillo närkästyi Gómaran tavasta ylistää Cortésia liiallisesti.


title: Xero Sampler Tape

text: Xero Sampler Tape on yhdysvaltalaisen rock-yhtye Linkin Parkin vuonna 1997 äänitetty demokasetti. Kasetti sisältää 4 raitaa. Kasetin aikana Linkin Parkin nimi oli vielä Xero, ja sen toisena laulajana toimi Mark Wakefield, josta tuli myöhemmin Taprootin manageri. Kasetti lähetettiin lukuisille levy-yhtiöille, mutta koska kukaan ei ollut yhtyeestä vielä silloin liiemmin kiinnostunut, yhtye pani hynttyyt yhteen itsenäisen Mix Media-nimisen levy-yhtiön kanssa. Vuonna 1999 yhtyeen kaikki toiveet kävivät toteen, kun Warner Brothers tarjosi sopimusta nuorelle yhtyeelle.


title: Xero Sampler Tape

text: Vaikka internetistä löytyykin paljon huonolaatuisia taltiointeja, demokasetti on nykyään erittäin harvinainen.


title: Xero Sampler Tape

text: A-puoli:


title: Xero Sampler Tape

text: B-puoli:


title: Enterprise (huvipuistolaite)

text: Enterprise on pääosin Huss Maschinenfabrikin vuodesta 1972 valmistama huvipuistolaite. Laite on paranneltu versio Schwartzkopfin vastaavanlaisesta laitteesta, suurimpina eroina Enterprisen suurempi matkustajamäärä sekä hydraulinen nostovarsi. Tämän tyyppisiä laitteita valmistavat lisäksi Heintz Fahtze ja Emiliana Luna Park, ja kaikki käyttävät nimeä "Enterprise". Sekä kiinteitä että liikutettavia versioita on valmistettu ja käytetty eri puolilla maailmaa.


title: Enterprise (huvipuistolaite)

text: Laitteessa yhdestä kahteen ihmistä istuu yhteen kahdestakymmenestä suljetusta vaunusta. Vaunut roikkuvat metallisesta renkaasta ja ne on asetettu yksi toisensa perään ympyräksi. Laite alkaa pyöriä vastapäivään ja muodostaa vapaasti heiluviin vaunuihin keskipakoisvoimaa. Hydraulinen nostovarsi nostaa laitteen ajon aikana 87° kulmaan, jolloin vaunut pyörivät pystysuunnassa.


title: Enterprise (huvipuistolaite)

text: Laitteessa ei ole mainittavampia turvalaitteita, sillä vaunuihin kohdistuva keskipakoisvoima riittää pitämään matkustajat paikoillaan. Joissakin Enterprise-malleissa käytetään kuitenkin jalkojen ylle laskeutuvaa turvakaarta. Emiliana Luna Parkin "Enterprisessä" käytetään pientä turvavyötä.


title: Enterprise (huvipuistolaite)

text: Liikuteltava versio kulkee kahdella kuorma-autolla, joista toinen kuljettaa rengasta, tukivartta ja ajojärjestelmiä, toinen vaunuja, alustoja ja loppuja tarvikkeita. Ensimmäinen rekka toimii myös laitteen pääalustana sen käytön aikana.


title: Enterprise (huvipuistolaite)

text: Schwartzkopf-versio "Enterprisesta" kantaa kuuttatoista vaunua. Schwartzkopf valmisti myös 21 gondolin "Enterprisea", kunnes yhtiö lopetti toimintansa vuonna 2001 Anton Schwartzkopfin kuoleman jälkeen. Yksi näistä laitteista sijaitsi Kouvolan Tykkimäellä, kunnes se poistettiin käytöstä vuonna 2018. Vaunujen pienempi lukumäärä pienentää myös renkaan kokoa. Vaunut ovat myös pienempiä kuin Hussin valmistamassa versiossa. Alun perin yhtiö valmisti vaunut itse, mutta jälkeenpäin ne korvattiin Reverchon-yhtiön valmistamilla, paremmilla vaunuilla.


title: Enterprise (huvipuistolaite)

text: Heintz Fahtze on valmistanut yhden 16 vaunun "Enterprisen", joka asennettiin vuonna 2003.Emiliana Luna Park on valmistanut yhden 20 gondolin "Enterprisen", joka asennettiin Linnanmäelle kaudeksi 2009.


title: Enterprise (huvipuistolaite)

text: Suomessa on yksi Enterprise, joka on Linnanmäellä Helsingissä. Tykkimäen huvipuistossa Kouvolassa oli Enterprise (1999–2017). Se oli Linnanmäeltä aikoinaan poistettu laite. Linnanmäen kaudella 2009 käyttöönottaman uuden Enterprisen nimi on "Kehrä". Tykkimäen Enterprise oli hieman suurempi kuin Linnanmäen "Kehrä", sillä Tykkimäellä laitteessa oli 21 gondolia Linnanmäen 20 sijasta. Enterprisen korvaa Tykkimäellä Endeavour, joka muistuttaa hyvin paljon edeltäjäänsä. Myös Wasalandiassa oli Enterprise vuosina 1988–1996.


title: Pallosara

text: Pallosara ("Carex globularis") on korpi- ja rämemailla tai kosteissa havumetsissä kasvava monivuotinen tuulipölytteinen sarakasvi.


title: Pallosara

text: Pallosaran kapeat lehdet muodostavat löyhän pallomaisen mättään, joka kasvaa 20–30 cm korkeaksi. Varret ja lehdet ovat suunnilleen samanpituisia. Varret ovat ohuet ja täyteiset, ja niiden päässä kohoaa monitähkäinen kukinto, jossa emi- ja hedekukat ovat eri tähkissä.


title: Pallosara

text: Pallosaraa on Suomessa, muualla Ruotsissa paitsi Skånessa ja tunturialueella, Baltiassa ja Venäjän keskiosissa.


title: Puja

text: Puja tai Pooja (devanagari: पूजा) on uskonnollinen rituaali, jota hindulaiset suorittavat useissa tilanteissa rukoillakseen tai osoittaakseen kunnioitusta jumalille tai jumalattarille. Useimmat aktiivisista hinduista rukoilevat kerran päivässä. Puja pitäisi suorittaa suihkun tai kylvyn jälkeen ja suosittellaan, ettei syötäisi ennen rituaalia, jotta saavutettaisiin puhtaus ja täysi keskittyminen ("dhyana"). Pujoja voi olla myös erilaisia päivittäisten rituaalien lisäksi. Näihin lukeutuvat Durga Puja, Pongal Puja ja Lakshmi Puja. Lisäksi on muita erilaisille uskonnollisille tilanteille.


title: Puja

text:
Pujaan kuuluu kolme osaa: jumalan kuvan näkeminen, lahjojen (kukkien ja ruoan) uhraaminen jumalalle ja pyhitetyn ruoan saaminen ja nauttiminen.
Puja ja Pooja ovat myös suosittuja naisten nimiä hindujen keskuudessa.


title: Per-Edvin Persson

text: Per-Edvin Persson (s. 1949) on ollut tiedekeskus Heurekan toiminnanjohtaja vuodesta 1991, jota ennen hän toimi Heurekan tieteellisenä johtajana vuosina 1987–1991. Tätä ennen Persson toimi Tieteellisten seurain valtuuskunnan toiminnanjohtajana (1983–1987) ja sitä ennen tutkijana Helsingin yliopistossa sekä Freshwater Institutessa Winnipegissä Kanadassa. Koulutukseltaan Persson on maatalous- ja metsätieteiden tohtori, lisäksi hän on dosentti. Vuonna 2011 tasavallan presidentti myönsi hänelle professorin arvonimen.


title: Per-Edvin Persson

text: Perssonin oma tieteenala on limnologia, ja hän on julkaissut noin 50 tieteellistä artikkelia veden ja kalojen haju- ja makuhaitoista sekä vesistöjen rehevöitymisongelmista. Persson johti erikoisalansa kansainvälistä tieteellistä yhteistyötä vuosina 1982–1991 ja toimitti mm. alan tieteellisten kokousten julkaisut.


title: Per-Edvin Persson

text: Persson kehitti voimakkaasti Tieteellisten seurain valtuuskunnan toimintaa, muun muassa perustamalla valtuuskunnan yhteyteen julkaisukeskuksen. Perssonilla on ollut lukuisia tiedepolitiikan luottamustehtäviä, muun muassa Suomen Akatemian tieteen keskustoimikunnan jäsenyys vuosina 1992–1994 ja Pohjoismaisen tiedepoliittisen neuvoston jäsenyys 1986–1992. Hän on Riista- ja kalatalouden tutkimuslaitoksen johtokunnan puheenjohtaja 2012–2014.


title: Per-Edvin Persson

text: Persson on johtanut Heurekan menestykseen Suomessa ja maailmanmaineeseen muualla. Hänen aikanaan laitoksen johdossa Heurekan näyttelyitä on kiertänyt 25 maassa neljässä maanosassa ja niitä on nähnyt yli 22 miljoonaa ihmistä. Persson on toiminut niin Pohjoismaisen tiedekeskusliiton (1987–1991), Euroopan tiedekeskusliiton (1997–1998) kuin kansainvälisen tiedekeskusliiton (2004–2005) puheenjohtajana ja aloitti alan maailmankongressien tradition. Perssonilla on ollut lukuisia alan luottamustehtäviä eri maissa. Suomessa hän on kansansivistysjärjestö Svenska folkskolans vännerin puheenjohtaja vuodesta 2010.


title: Per-Edvin Persson

text: Lokakuussa 2007 Perssonille myönnettiin ensimmäisenä eurooppalaisena kansainvälisen tiedekeskusliiton ASTCin korkein henkilökohtainen huomionosoitus ASTC Fellow Award for Outstanding Contribution. Hän on Suomen valkoisen ruusun ritarikunnan 1.lk ritari sekä Ranskan ansioritarikunnan ritari.


title: Camille Clifford

text: Camille Clifford (29. kesäkuuta 1885, Antwerpen, Belgia – 28. kesäkuuta 1971) oli 1900-luvun alun yhdysvaltalainen näyttelijä. Hän syntyi 29. kesäkuuta 1885 Antwerpenissä, Belgiassa merimiehen perheeseen. Hän jäi nuorena orvoksi ja muutti asumaan tätinsä luo Christianiaan Tanskaan, jossa häntä ei kohdeltu hyvin. Sukulainen tarjosi hänelle majapaikan luonaan Bostonissa Yhdysvalloissa, jonne hän muutti teini-ikäisenä. Hän työskenteli Yhdysvalloissa aluksi ajan tyypillisissä nuorten naisten ammateissa, muun muassa sisäkkönä ja ompelijattarena. Hän kuitenkin unelmoi alusta alkaen suuremmista puitteista elämälleen.


title: Camille Clifford

text: Huolimatta vaatimattomasta taustastaan Camille Clifford nousi aikansa tähdeksi ja naisikoniksi. Hän ei ole jäänyt kuuluisuuteen näyttelijänlahjojensa, vaan kauneutensa ja ihanteellisena pidettyjen, s-korsetilla muovattujen vartalonmuotojensa vuoksi. Clifford jäi historiaan myös nimellä "The Gibson girl", joka viittaa taiteilija Charles Dana Gibsonin ajan amerikkalaista naiskauneutta ylistäviin piirroksiin, jotka esittävät kurvikkaita, kapeavyötäröisiä ja suurikampauksisia, mutta älykkäitä ja itsenäisiä kuvitteellisia naishahmoja. Camille Clifford oli näiden suosittujen piirrosten ilmentymä, vaikka hän ei niiden mallina ole koskaan ollutkaan. Hänen uransa oli melko lyhyt, hän lopetti näyttelemisen ensimmäisen maailmansodan jälkeen. Hän esiintyi muun muassa Broadwaylla ja nousi kuuluisuuteen pienemmistä rooleista.


title: Camille Clifford

text: Näyttelemisen lopettuaan Camille Clifford eli hiljaisempaa elämää Englannissa puolisonsa kanssa ja kasvatti kilpahevosia. Hän kuoli 28.6.1971.


title: Otto (Kreikka)

text: Otto () (1. kesäkuuta 1815 Salzburg, Itävalta – 26. heinäkuuta 1867 Bamberg, Saksa) oli modernin Kreikan ensimmäinen kuningas, joka astui valtaan vuonna 1832, kun Lontoon konferenssissa Kreikasta tuli uusi itsenäinen kuningaskunta. Hän hallitsi 6. helmikuuta 1832 – 23. lokakuuta 1862.


title: Otto (Kreikka)

text: Otto oli Wittelsbachin sukua, Baijerin kuningas Ludvig I:n poika ja sukua Bysanttia hallinneille Komnenos- ja Laskaris-suvuille.


title: Otto (Kreikka)

text: Otto yritti hallita yksinvaltiaana, mutta historioitsija Thomas W. Gallantin sanoin, hän ei ollut tarpeeksi armoton, jotta häntä olisi pelätty, armelias jotta häntä olisi rakastettu tai tarpeeksi pätevä, jotta häntä olisi kunnioitettu.


title: Otto (Kreikka)

text: Vuoteen 1843 mennessä tyytymättömyys oli noussut niihin mittoihin että maahan vaadittiin perustuslakia ja maata hallitsevien baijerilaisten virkamiesten lähtöä. Kun Baijerin joukot poistuivat maasta, syttyi syyskuussa armeijan ja ateenalaisten yhteinen kapina ja maaliskuussa 1844 tuli voimaan kuninkaan valtaa rajoittava perustuslaki.


title: Otto (Kreikka)

text: Vuonna 1854 Otto luuli Osmanien valtakunnan olevan Krimin sodan vuoksi sidottuna toisaalle ja ryhtyi hyökkäykseen vallatakseen valtakuntaan kuuluvat kreikkalaisalueet. Hyökkäys oli huonosti suunniteltu, ja se torjuttiin nopeasti. Osmanien liittolaiset Englanti ja Ranska alistivat tämän jälkeen Kreikan usean vuoden brittimieliseen hallintoon ja englantilaisten ja ranskalaisten miehitysjoukkojen valvontaan.


title: Otto (Kreikka)

text: Otto oli vallassa vuoteen 1862 asti, jolloin hän joutui lähtemään maanpakoon. Syitä tähän olivat muun muassa Oton taantumuksellisuus, katolilaisuus, perijän puute ja yhteydet korruptoituneisiin poliitikkoihin. Hän kuoli maanpaossa Baijerin Bambergissä vuonna 1867. Ottoa seurasi hallitsijana Yrjö I.


title: Kent McDonell

text: Kent McDonell (s. 1. maaliskuuta 1979 Ontario, Kanada) on kanadalainen jääkiekkoilija.


title: Kent McDonell

text: McDonell on pelannut pitkän uran Pohjois-Amerikan eri alasarjoissa, mutta ei ole pystynyt vakiinnuttamaan paikkaansa NHL-seurassa. Hän siirtyi Suomeen SM-liigaan kun hänet hankittiin paikkaamaan TPS:n hieman heikkoa hyökkäyspäätä syksyllä 2006, ja hieman vaisun alun jälkeen McDonell lunasti paikkansa ykkösvitjassa Ville Vahalahden sekä Layne Ulmerin ketjukaverina. McDonell valittiin SM-liigan tammikuun pelaajaksi sekä samalla Mika Alatalon loukkaannuttua hänestä tehtiin myös loppukaudeksi TPS:n kapteeni. Erikoista McDonellissa on, että kapteeniksi valinnan jälkeen hän ei tehnyt ainuttakaan maalia ja pistetehtailu hiipui.


title: Timo Korppi

text: Timo Korppi on suomalainen kustantaja ja Pokerilehden päätoimittaja. Hän on toiminut 30 vuotta pornokustannusalalla ja on kirjoittanut omaelämäkerran "Lihaa säästämättä. 30 vuotta suomalaisen pornobisneksen etulinjassa" (Johnny Kniga Kustannus 2002). Korppi on toiminut myös sarjakuva-alalla.


title: Isle Royalen kansallispuisto

text: Isle Royalen kansallispuisto () on Yhdysvaltojen Michiganin osavaltion Yläjärven Isle Royale -saarella ja sen lähisaarilla sijaitseva kansallispuisto. Se perustettiin 3. huhtikuuta 1940. Puisto kattaa 2 314 km² laajuisen alueen, ja sitä hallinnoi Yhdysvaltain muiden kansallispuistojen tapaan National Park Service.


title: Isle Royalen kansallispuisto

text: Isle Royalen kansallispuisto on tunnettu erityisesti susi- ja hirvikannoistaan. Puistossa on noin 25 sutta ja noin tuhat hirveä. Määrät ovat kuitenkin vaihdelleet paljon. Joskus saaren eläimet muuttavat kylminä talvina jäätynyttä järveä pitkin Kanadan puolelle. Susien ja hirvien avulla on tutkittu saalistaja-saalis-käyttäytymistä ja -suhdetta. Kansallispuiston muihin eläimiin kuuluu muun muassa kettuja, majavia ja oravia. Lisäksi Isle Royalessa asuu suuri määrä erilaisia kala- ja lintulajeja. Sen hyönteisiin kuuluvat esimerkiksi hyttyset ja mäkärät.


title: Dalmatika

text: Dalmatika () on nykyään läntisten kirkkojen, muun muassa katolisten ja anglikaanien käyttämä piispan ja diakonin vaate, joka muistuttaa ortodoksista sakkosta. Diakonin käyttämänä dalmatika vastaa papin messukasukkaa. Aiemmin piispat pukivat dalmatikan kilpikasukan alle.


title: Dalmatika

text: Alun perin dalmatika oli lähinnä naisten (mutta myöhemmin enemmän myös miesten) käyttämä kokopitkä tunikamainen mekko antiikin Roomassa. Dalmatikassa oli leveät hihat ja alun perin pyöreä, myöhemmin myös v-mallinen kaula-aukko. Hihansuissa, kaula-aukossa ja helmassa oli usein leveä kirjonta. Sen alla käytettiin yleensä alusasuna kapeaa pitkää tunikaa, joka oli dalmatikaa pitempi.


title: Dalmatika

text: Dalmatika oli suosittu erityiesti valtakunnan itäisissä osissa. Bysantin eli Itä-Rooman valtakaudella dalmatikan käyttö yleistyi entisestään kietaisuasujen eli miesten toogan ja naisten pallan käytännössä kadotessa.


title: Dalmatika

text: Bysantista vaate levisi myös Venäjälle, jossa siitä tuli ylimysnaisten asu. Kuvauksen mukaan puku oli pitkä ja vyöttämätön ja sen päällä pidettiin tuolloin avointa takkia. Dalmatikasta kehittyivät sitten myöhemmät ylimysnaisten parissa suositut mekot.


title: Dalmatika

text: Lännessä Dalmatikasta kehittyi keskiajan leveähihainen mekkomuoti.


title: Toni Banduliev

text: Toni Banduliev (, s. 8. lokakuuta 1980 Strumica, Makedonia, Jugoslavia) on makedonialainen jalkapalloilija. Hän on pelipaikaltaan puolustava keskikenttäpelaaja.


title: Toni Banduliev

text: Banduliev siirtyi vuonna 2007 Veikkausliigan nousijajoukkueeseen AC Ouluun. Hän sai kauden 2007 alkupuolella polvivamman, joka piti hänet pois kentiltä loppuvuoden. Veikkausliiga-otteluita kertyi kaikkiaan viisi ja niissä syntyi yksi maali. AC Oulu lähetti hänet takaisin kotimaahansa.


title: Toni Banduliev

text: Suomesta lähdön jälkeen Banduliev on edustanut Itävallan Rot-Weiss Rankweilia ja Makedonian Horizont Turnovoa. Aiemmin Banduliev oli pelannut kotimaassaan muun muassa Vardar Skopjen ja FK Rabotničkin joukkueissa. Hän on esiintynyt kahdesti Makedonian jalkapallomaajoukkueessa, vuosina 2001 ja 2005.


title: Dagfinn Høybråten

text: Dagfinn Høybråten (s. 2. joulukuuta 1957) on norjalainen poliitikko.


title: Dagfinn Høybråten

text: Høybråten oli Norjan terveysministerinä vuosina 1997–2000 ja 2001–2004. Vuosina 2004 ja 2006] hän toimi lisäksi työ- ja sosiaaliministerinä. Vuosina 2004-2011 Høybråten oli Kristillisen kansanpuolueen puheenjohtaja. Vuodesta 2013 lähtien hän on ollut Pohjoismaiden ministerineuvoston pääsihteeri.


title: Dagfinn Høybråten

text: Ministeriaikanaan Høybråten tuli tunnetuksi tupakoinnin vastaisen kampanjan keulakuvana. Kampanja johti siihen, että Norjaan säädettiin vuonna 2004 Pohjoismaiden tiukin tupakkalaki.


title: Dagfinn Høybråten

text: Høybråten on puheenjohtajana GAVI-säätiössä, joka edistää köyhien maiden lasten rokottamista. Hän on kuulunut säätiön johtokuntaan vuodesta 2006.


title: Toivo T. Kaila

text: Toivo Torsten Kaila (vuoteen 1901 Johansson, 5. heinäkuuta 1884 Suodenniemi – 21. marraskuuta 1961) oli suomalainen tilastotieteilijä ja tietokirjailija. Hänen vanhempansa olivat Kokkolan kirkkoherra, rovasti Edvard Johansson (1859–1915) ja Märtha Carolina Anna Köhlin. Kailan veljiä olivat aktivisti ja AKS:n johtaja Elmo E. Kaila (1888–1935) sekä jääkärieversti Auno Kaila (1898–1975)


title: Toivo T. Kaila

text: Kaila pääsi ylioppilaaksi 1902, opiskeli tilastotiedettä ja suoritti filosofian kandidaatin tutkinnon 1907 ja lisensiaatin sekä tohtorin tutkinnon 1914. Hän teki opintomatkoja Venäjälle 1903, 1904 ja 1906–1911 sekä Länsi-Eurooppaan 1909, 1914, ja 1930.


title: Toivo T. Kaila

text: Kaila oli Suomalaisen välitys- ja huolintaliikkeen apulaisjohtajana ja johtajana Pietarissa 1916–1918, senaatin ulkoasiainkanslian virkamiehenä ja ulkoasiainministeriön kauppapoliittisen osaston päällikkönä 1918 sekä kansliapäällikkönä vuoteen 1920 saakka. Kaila toimi myös Suomen konsulina Tallinnassa toukokuusta marraskuuhun 1918.


title: Toivo T. Kaila

text: 1920- ja 1930-luvuilla Kaila toimi Tilastollisen päätoimiston aktuaarina ja osastonjohtajana 1920–1928, tullitariffikomitean sihteerinä 1928–1933, Suomen teollisuusliiton avustajana 1929–1939, sekä Puuvillatehtaiden yhtymän sihteerinä 1929–1939 ja Suomen tupakkateollisuuden yhdistyksen asiamiehenä 1934–1941.


title: Toivo T. Kaila

text: Kaila oli sotasyyllisyysoikeuden varajäsenenä 1945–1946 ja Yleisradion hallintoneuvoston jäsenenä 1935–1949. Hän oli sodan jälkeen myös Maalaisliiton Helsingin paikallisosaston puheenjohtajana 1949–1951.


title: Toivo T. Kaila

text: 1920-luvulla Kaila teki Suomen ensimmäiset urheilijaelämäkerrat Paavo Nurmesta ja Hannes Kolehmaisesta.


title: Toivo T. Kaila

text: Kaila oli naimisissa vuosina 1917–1954 Anna Aili Pohjosen kanssa. Avioeron jälkeen hän meni uusiin naimisiin 1955 Leena-Kaisa Laitakarin kanssa. Toivo T. Kailan poikia ensimmäisestä avioliitosta olivat filosofian lisensiaatti ja eduskunnan pikakirjoittaja Leo Kaila (1919–1999), Teknillisen korkeakoulun teollisuustalouden professori Martti Kaila (s. 1933) ja opetusneuvos Sakari Kaila (1939–2011).


title: Kössi Kaatra

text: Kössi Kaatra (aik. Kössi Lindström, virallinen nimi vuoteen 1906 Gustaf Adolf Lindström; 6. marraskuuta 1882 Lohja – 15. marraskuuta 1928 Huddinge, Ruotsi) oli suomalainen työväenrunoilija, toimittaja ja teatteriohjaaja.


title: Kössi Kaatra

text: Kaatran isä oli alkoholisoitunut pikkukauppias ja perhe joutui elämään köyhissä oloissa äidin toimiessa tosiasiallisena huoltajana. Perhe muutti 1890-luvulla Tampereelle ja Kaatra toimi koulun ohella myös sanomalehdenjakajana, juoksupoikana, maalaiskauppiaan apulaisena ja kirjapainotyöläisenä. Myöhemmin hän pääsi konttoriapulaiseksi asianajotoimistoon.


title: Kössi Kaatra

text: Kaatra aloitti runoilun uusromanttisessa hengessä Eino Leino esikuvanaan, mutta Kaatran tutustuttua työväenliikkeeseen hänen runoutensa sai uuden suunnan. Ensimmäiset runonsa Kaatra julkaisi 1902 "Työväen joululehdessä" ja hänen runotuotantonsa huipentui suurlakon aikoihin julkaistuihin kahteen runokokoelmaan "Murroksessa" ja "Suurlakkokuvia". Suurlakon alettua Kaatra luki Yrjö Mäkelinin laatiman Punaisen julistuksen tekstin 1. marraskuuta 1905 Tampereen raatihuoneen parvekkeelta.


title: Kössi Kaatra

text: Suurlakon jälkeen Kaatran runotuotanto hiipui ja hän toimi Tampereen Työväen Teatterin ohjaajana, kirjakauppiaana ja vuodesta 1910 sekatavarakauppiaana Teiskossa. Omistaessaan "Hämeen kirjankaupan" Kaatra julkaisi "Markan kirjasto" -nimistä laadukkaasta ulkomaisesta käännöskirjallisuudesta koostuvaa kirjasarjaa.


title: Kössi Kaatra

text: Vuoden 1917 maaliskuun vallankumouksen jälkeen silloin Oulussa asunut Kaatra alkoi taas kirjoittaa runoja, artikkeleita ja pakinoita. Niitä julkaistiin Kansan Tahto -nimisessä oululaisessa työväenlehdessä, jonka toimitussihteeri Kaatra oli. Suomen sisällissodan alettua ja valkoisten vallattua Oulun Kaatra piileskeli ensin koko talven asuintalonsa ullakolla ja onnistui sitten pakenemaan Tornion kautta Ruotsiin.


title: Kössi Kaatra

text: Kaatra asettui asumaan Tukholmaan 1918. Hän julkaisi Oulussa kirjoittamiaan runoja kokoelmassa "Alhaisolauluja" vuonna 1922. Hän kirjoitti myös proosateokset "Punaisia ja valkoisia" sekä "Äiti ja poika". Kaatra toimi Tukholmassa ilmestyneen Tukholman Suomalaisen seuran "Viesti"-lehden toimitussihteerinä ja kirjoitti myös artikkeleja ja pakinoita suomalaisiin ja amerikansuomalaisiin työväenlehtiin. Hän käytti tällöin nimimerkkejä M. Törmä, M.T., Henkipatto, Töllinmies, ja Punikki.


title: Kössi Kaatra

text: Kaatra vietti kesiään Gotlannissa ja meni naimisiin 39-vuotiaana. Hän kuoli Ruotsissa vuonna 1928.


title: Don Krieg

text: Don Krieg () on yksi manga-/animesarja "One Piecen" vihollisista.


title: Don Krieg

text: Krieg, armadamerirosvo on/oli voimakkain (sotilas)merirosvo East Bluessa. Joka tapauksessa Kriegistä on pienempi kiinniottopalkkio kuin Arlongista hänen 50 laivan laivastosta ja 5 000:sta jäsenestä huolimatta. Hän on aktiivinen ryöstelijä ja uhkailee Hallitusta. Krieg tunnetaan salamyhkäisestä taktiikastaan; kun hän aloitti merirosvouransa, hän varasti Hallituksen laivan ja sen avulla pääsi lähelle kaupunkeja eikä herättänyt huomiota ennen kuin oli jo liian myöhäistä. Don Kriegin massiivinen armada antoi hänelle tittelin ”Merirosvoamiraali Don Krieg”.


title: Don Krieg

text: Krieg on tyypillinen "One Piece" -vastustaja joka on julma, tappaa jopa heikot vihollisensa voimakkaasti varustetulla ylivoimalla. Hän on myös nerokas taisteluissa. Hänet tunnetaan siitä ettei kukaan joka hänet haastaa voita häntä. Joka tapauksessa hän hävisi lähes saman tien päästyään Grand Lineen. Kriegin monet voitot ja voimakkaat aseet tekivät hänestä liian itsevarman.


title: Don Krieg

text: Julmuudestaan huolimatta Krieg osittain välittää hänen joukoistaan, enimmäkseen kuitenkaan ei. Kun he palasivat Grand Linesta Mihawkin ankaran hyökkäyksen jälkeen Krieg etsi nääntyvälle joukolleen syötävää jotta he saisivat kaikki voimansa takaisin. Don Kriegin omat joukot pelkäävät häntä sillä mikäli joku kyseenalaistaa hänen ideoitaan tai näyttää hänen silmissään heikolta Krieg ampuu tämän. Kriegillä on myös käskyvoimaa; kun hän käski Giniä heittämään pois kaasunaamarinsa, joka pelastaisi tämän hengen, niin tämä heitti sen pois. Ilman Don Kriegin voimakkaita aseitakin hän vaikuttaisi olevan melko voimakas. Hän heitti häneen tarraantuneet viisi miehistönsä jäsentä ilmaan Luffyn kukistettua hänet.


title: Don Krieg

text: Don Krieg matkasi Grand Lineen toivoen löytävänsä One Piecen. Hänen oltuaan siellä miehistönsä kanssa seitsemän päivää heidän kimppuunsa hyökkäsi Mihawk (Kaapparilordi) joka tuhosi suurimman osan Kriegin laivastosta. Yhden melko rikkinäisen laivan kanssa Don Krieg joukkoineen saapuivat takaisin East Blueen.


title: Don Krieg

text: Krieg sai nopeasti tietää Baratiesta, kelluvasta ravintolasta. Nähtyään Baratien Don Krieg arveli sen olevan loistava seuraavaksi laivakseen sillä kukaan ei aavistaisi sen sisällä olevan vain merirosvoja. Kriegin epäonneksi paikalla oli samaan aikaan Luffy, Roronoa Zoro, Nami ja Usopp. Pitkän taistelun jälkeen Luffy voitti Kriegin kaksintaistelussa. Hävittyään Krieg ei suostunut uskomaan tappiotaan mutta saatuaan iskun mahaan hän menetti viimeisetkin voimansa ja kaatui maahan voitettuna. Krieg on yhä elossa mutta hänen nykyisestä tilastaan ei ole tietoa.


title: Don Krieg

text: Don Krieg pitää kullanväristä teräksistä haarniskaa, joka on täytetty piiloaseilla mukaan lukien pelätty MH5 (hänen kilpensä sisäänrakennettu ase joka laukoo myrkkykaasupommeja), teräviä piikkiammuksia, piikein varustettu viitta (jonka verhotessaan ylleen häntä ei voi lyödä lävistämättä itseään piikkeihin) ja suuri voimakas keihäs, jonka päässä on joka iskulla räjähtävä osa. Luffy ei välittänyt mm. hänen piikkiviitastaan joten se oli Kriegin osalta hyödytön ase Luffyä vastaan. Kriegin ainoa haarniskaton osa on hänen päänsä. Kriegin ykköstoveri on Gin ja kakkostoveri on "Terässeinä Pearl". Don Krieg uskoo olevansa maailman voimakkain mies. Vaikkei hän olisikaan hän pystyi kuitenkin nostamaan hyökkäysaluksen, jolla Patty yritti hyökätä.


title: Lempi Jääskeläinen

text: Lempi Inkeri Jääskeläinen (15. joulukuuta 1900 Viipuri – 13. syyskuuta 1964 Helsinki) oli suomalainen kirjailija, joka tunnetaan Viipuriin sijoittuvista historiallisista romaaneistaan. Hän käytti ensimmäisissä kirjoissaan kirjailijanimeä L. J. Inkeri.


title: Lempi Jääskeläinen

text: Jääskeläisen vanhemmat olivat kauppias Juhana Jääskeläinen ja Henriikka Asikainen. Hän valmistui ylioppilaaksi 1921 ja opiskeli muun muassa arkeologiaa Helsingin yliopistossa 1927–1929, suorittamatta kuitenkaan tutkintoa. Viipurin verotuslautakunnan virkailijana Jääskeläinen toimi 1924–1927. Jääskeläinen kuoli vuonna 1964, ja hänet on haudattu Parikkalaan.


title: Lempi Jääskeläinen

text: Jääskeläisen esikoisteos oli 1923 nimellä L. J. Inkeri kirjoitettu novellikokoelma "Opaaliristi". Hänen tunnetuimpia teoksiaan on viipurilaisesta Weckroothin kauppiassuvusta kertova romaanisarja, joka ilmestyi vuosina 1930–1933. Näitä romaaneja seurasi 1935–1937 ilmestynyt kolmen romaanin sarja, jossa päähenkilönä oli Suomen kenraalikuvernöörin Fabian Steinheilin puoliso Natalia Steinheil, omaa sukua Engelhhardt, jonka äiti oli syntyisin Weckrooth. 1930-luvulla Jääskeläinen julkaisi myös luostarilaitosta arvostelleen "Nunna"-romaanin ja samaan aihepiiriin kuuluvan romaanin "Herran veli".


title: Lempi Jääskeläinen

text: Jatkosodan aikana Jääskeläinen kirjoitti romaanin "Idästä nousee myrsky", jossa päähenkilö kokee lyhyen, epäonnistuneen rakkaussuhteen viimeisenä rauhan vuonna 1938–1939. Loppuosassa on lyhyt kuvaus syksyn 1939 tunnelmista, YH-kutsuista ja siviilien evakuoinnista, sodan puhkeamisesta ja viimeisistä päivistä ennen sodan loppua. Kirja päättyy päähenkilön paluuseen uudelleen vallattuun Viipuriin.


title: Lempi Jääskeläinen

text: Muistelmateoksessa "Kevät vanhassa kaupungissa" Jääskeläinen kuvasi kirjailijanuransa alkua ja 1920- ja 1930-luvun Viipuria. Omaelämäkerrallisesas romaanissaan "Tyttö vanhassa kaupungissa" hän käsitteli nuoruuden kokemuksiaan etenkin punaisten vallan aikana 1918.


title: Lempi Jääskeläinen

text: Romaaneissa "Hovin vallat" ja "Talonpoika ja hovinherra" Jääkseläinen kuvasi oman sukunsa vaiheita Parikkalan lahjoitusmailla, Koitsanlahden Hovin ympäristössä. Viimeisen Jääskeläisen romaanin "Nuori herra David Viipurista" päähenkilönä oli viipurilainen, diplomaatin uralle lähtenyt David Alopaeus, ja sen tapahtumat ajoittuivat vuoden 1800 tienoille.


title: Lempi Jääskeläinen

text: Historiallisten romaanien lisäksi Jääskeläinen kirjoitti novelleja, runoja ja lehtiartikkeleja sekä kokeili myös näytelmän tekoa.


title: Lempi Jääskeläinen

text: Jääskeläinen oli asenteeltaan hyvin oikeistolainen; tämä tuli ilmi vahvimmin hänen kuvatessaan jatkosodan aikana Viipurin tuhoja: hän ylimaalaili seudun ja kaupungin aiempaa kauneutta – muun muassa kutsuen Viipuria ”Pohjolan Venetsiaksi” – ja kirjoitti muun muassa OTK:n suurmyllyn tuhosta: ”Aasialaista kulttuuria todistavat nyt tämän komean rakennuksen surkeat jäännökset!” – tai vielä paikalla venäläisten jäljiltä olleista Leninin ja Stalinin patsaista: ”Vihatun vieraan vallan kiviset edustajat”.


title: Ester Erhomaa

text: Ester Erhomaa (oik. Ester Erholm, 18. kesäkuuta 1906 Rantasalmi – 22. joulukuuta 2001 Tampere) oli suomalainen kirjailija.


title: Ester Erhomaa

text: Kirjailijantyönsä ohella hän toimi kansa- ja oppikouluopettajana vuosina 1924-1964.


title: Sophiatown

text: Sophiatown on Johannesburgin esikaupunki, joka Etelä-Afrikan apartheid-hallinon aikana ryhmäaluelain nojalla julistettiin valkoiseksi alueeksi ja 12. helmikuuta 1955 noin 65 000 asukasta siirrettiin kolmentoista mailin päässä sijaitsevalle uudelle alueelle. Samalla Sophiatown nimettiin uudelleen Triomfiksi (). Vuonna 2005 alueen nimi palautettiin.


title: Sophiatown

text: Sophiatownia kutsutaan myös nimelle Kofifi Hermann Tobianskyn vaimon mukaan, joka muutti alueelle vuonna 1899 ja osti alueelta 237 aaria maata. Varsinaisesti esikaupunki perustettiin vuonna 1904 ja vuoteen 1913 asti mustat eteläafrikkalaiset saivat ostaa sieltä kiinteistöjä. 1920-luvulle tultaessa alueen valkoinen väestö oli muuttanut pois ja Sophiatownista oli tullut värikä mustien, värillisten, intialaisten ja kiinalaisten yhteisö. Sophiatown oli ennen värillisten häätämistä tunnettu värikkäästä kulttuurielämästään ja muun muassa Miriam Makeba aloitti uransa siellä.


title: Sophiatown

text: Kun tieto alueen luokkitelemisesta valkoiseksi levisi asukkaat ryhtyivät protestoimaan sitä vastaan iskulauseella ""Ons dak nie, ons phola hier"" (""Me emme muuta""). Vastarinnan keskeisiä johtajia olivat isä Trevor Huddleston, Nelson Mandela ja Ruth First. Koko väestön siirtämiseen kului kahdeksan vuotta ja alue asutettiin uudelleen pääasiassa afrikaanerityöläisilä, jotka edelleen pääasiassa asuttavat sitä.


title: Pohjan sota

text: Pohjan sota (myös toinen pohjoismainen sota, toinen Pohjan sota tai Pohjan sodat) käytiin vuosina 1655–1661 Itämeren alueella ja Puolassa. Sodan syinä olivat Ruotsin, Venäjän ja Brandenburgin laajenemishalut, Puolan heikkoudentila sekä Tanskan ja Ruotsin välinen valtataistelu Itämerellä. Brandenburg halusi Etu-Pommerin Ruotsilta ja Tanska kykeni vielä haastamaan Ruotsin Itämeren alueella. Venäjä halusi saada yhteyden Itämerelle. Ruotsi tähtäsi Preussin satamien takaisin saamiseen Puolalta tai Tanskan lyömiseen lännessä.


title: Pohjan sota

text: Sotaan liittyy myös "Puolan ja Venäjän välinen sota 1654–1667". Mukana Pohjan sodan eri vaiheissa olivat Ruotsi, Puola, Brandenburg, Venäjä, Tanska, Pyhä saksalais-roomalainen keisarikunta, Alankomaat, Transilvania ja Englanti.


title: Pohjan sota

text: Puola ajautui sisäisiin vaikeuksiin, kun aatelisto voimistui ja sai muun muassa oikeuden ylläpitää omia paikallisia armeijoita. Puolan kuninkaan Juhana II Kasimirin armeija oli kuitenkin kohtuullisen vahva uudistusten jälkeen, kun uudet ruotsalaistyyliset jalkaväen tykit ja musketit oli otettu käyttöön Ruotsia vastaan käydyn sodan 1600–1629 jälkeen.


title: Pohjan sota

text: Ukrainan kasakoiden irtautumispyrkimykset Puolan ylivallasta johtivat Bohdan H'melnytskyn johtamaan kapinaan Ukrainassa, joka kuitenkin lyötiin 1648. Kasakat hakeutuivat Venäjän tsaarin Aleksei Mihailovitšin suojelukseen 1654, ja nousivat uudelleen kapinaan Puolan kuningasta vastaan. Tämä johti sotaan Puolan ja Venäjän välillä.


title: Pohjan sota

text:
Venäläiset hyökkäsivät Puolaan ja valtasivat syksyllä 1654 Smolenskin ja Vilnan, uhaten näin myös Puolan Liivinmaata. Ruotsi havahtui venäläisten nopeasti edetessä kohti Itämerta. Venäjän pääsy rannikolle olisi merkinnyt vakavaa iskua Itämerta hallinneen Ruotsin valtapolitiikalle. Samalla Kuurinmaan herttua Jakob von Kettlerin suurehko laivasto voisi joutua tsaarin käsiin. Juuri kuninkaaksi kruunatulle Kaarle X Kustaalle jäi vaihtoehdoiksi joko liittoutua Puolan kanssa Venäjää vastaan, tai rikkoa vuonna 1635 Puolan kanssa tehty Stuhmsdorfin välirauha ja vallata Puolan tärkeät osat ennen Venäjää. Sen jälkeen voitaisiin vielä kääntyä Venäjää vastaan. Kaarle päätti valita jälkimmäisen vaihtoehdon.
Suunnitelman mukaan Ruotsin joukoista muodostettiin kolme armeijaa, joissa oli yhteensä 72 000 miestä. Kaarle X Kustaan ja Arvid Wittenbergin johtamien kahden armeijan tuli hyökätä lännestä Pommerista ja kolmas Kustaa Hornin komentama armeija hyökkäisi saman aikaisesti Liivinmaalta. Armeijoiden tuli kohdata Veikselillä ja Varsovan valtauksen jälkeen ne jatkaisivat Puolan hallussa olleeseen Preussiin.


title: Pohjan sota

text: Lännestä lähteneet armeijat aloittivat vuonna 1655 marssin Puolaan saavuttaen menestystä, mutta Hornin armeija ei saanut lähtökäskyä, vaan se pysyi Riiassa. Puolan heikkouden vuoksi osa aatelisista siirtyi suoraan Ruotsin puolelle. Väinänlinna vallattiin 1. heinäkuuta. Syyskuussa Puolan armeija lyötiin Zarnowin taistelussa ja Varsova vallattiin. Kun vielä Krakova vallattiin puolalaisilta, oli syksyllä lähes koko Puolan ydinalue Kaarlen X Kustaan hallussa. Liivinmaalla olleet joukot valtasivat saman aikaisesti muun muassa Dünaburgin.


title: Pohjan sota

text:
Loppuvuodesta 1655 Brandenburgin vaaliruhtinas Fredrik Vilhelm uhkasi Ruotsia sodalla. Kaarle kääntyi pohjoiseen ja pakotti Fredrikin solmimaan 7. tammikuuta 1656 Königsbergin sopimuksen, jolla Ruotsi sai puolet Preussin satamien tulleista ja oikeuden käyttää Libaun ja Memelin satamia. Lisäksi Fredrikin hallitseman Preussin herttuakunnan tuli siirtyä Puolan alaisuudesta Ruotsin alaisuuteen.
Kaarle haki tukea Brandenburgilta ja lupasi Fredrik Vilhelmille lisäalueita Preussista. Vastineeksi Fredrik lupasi koko armeijansa Ruotsin käyttöön 12 kuukaudeksi ja sen jälkeen vielä 4 000 jalkamiestä pitemmäksi aikaa. Kaarle pääsi taas etenemään ja yhtynyt brandenburgilais-ruotsalainen armeija löi puolalaiset Varsovan taistelussa 18.–20. heinäkuuta 1656. Taistelun jälkeen Fredrik kuitenkin vetäytyi yhteistyöstä Kaarlen kanssa, eivätkä ruotsalaiset pystyneet hyödyntämään voittoa.


title: Pohjan sota

text: Kesällä 1658 puolalaiset nousivat kapinaan ruotsalaisia valloittajia vastaan. Kansannousu pakotti Kaarlen vetäytymään lähemmäs Itämerta piirittämään Danzigia, alueelle jossa joukkojen huoltaminen olisi helpompaa.


title: Pohjan sota

text: Kaarle X Kustaakin haki talven aikana liittolaisia. Transilvanian ruhtinas Yrjö II Rákóczi lupasi hyökätä etelästä Puolaan, kasakat sitoutuivat etenemään Ukrainasta ja Labiaun sopimuksella myös Fredrik Vilhelm lupautui jälleen sotilaalliseen yhteistyöhön ruotsalaisten kanssa. Vastineeksi Preussin herttuakunta siirtyi Brandenburgin osaksi ja Ruotsi luopui Preussin satamien tulleista. Muutkin liittolaiset saisivat osansa tulevista voittomaista. Keväällä 1657 Kaarle eteni taas syvälle Puolaan uusien liittolaistensa kanssa.


title: Pohjan sota

text: Venäläiset etenivät Inkerissä, Karjalassa (ns. ruptuurisota) sekä Liivinmaalla yhdessä liettualaisten kanssa ja puolalaiset löivät Transilvanian ruhtinaan armeijan Etelä-Puolassa. Syyskuussa Fredrik Vilhelm vaihtoi Wehlaun sopimuksella uudestaan puolta ja antoi 6 000 miestä puolalaisten käyttöön heidän hyökätessään Ruotsin Pommeriin ja Liivinmaalle. Vastineeksi Juhana II Kasimir lupasi Elbingin sekä Preussin herttuakunnalle täyden itsenäisyyden Puolan alaisuudesta.


title: Pohjan sota

text: Toukokuussa 1656 tsaari Aleksei Mihailovitš julisti sodan Ruotsille tavoitteena reitin avaaminen Itämerelle. Kesäkuun alkupäivinä venäläiset hyökkäsivät pohjoisessa Pähkinälinnaa ja Käkisalmen linnaa kohti aloittaen vuosina 1656-1658 käydyn ruptuurisodan. Venäläiset saivat nopeasti koko Laatokan alueen hallintaansa piiritettyä Käkisalmen linnaa lukuun ottamatta. Etelämpänä venäläiset valtasivat elokuussa Väinänlinnan sekä Kokenhausenin, ja ryhtyivät 21. elokuuta piirittämään Riikaa. Piiritys kuitenkin epäonnistui, sillä Venäjällä ei ollut käytössään laivastoa. Venäläiset aloittivat vetäytymisen kaupungin edustalta lokakuun alussa.


title: Pohjan sota

text: Venäjä solmi elokuussa 1656 aselevon Puolan kanssa ja liittoutui Tanskan kuningas Fredrik III:n ja keisari Ferdinand III:n kanssa Ruotsia vastaan.


title: Pohjan sota

text: Sotatoimet päättyivät 21. toukokuuta 1658 solmittuun Vallisaaren aselepoon, joka vahvistettiin 20. joulukuuta kolmivuotiseksi. Sopimuksen mukaan Stolbovan rauhan raja säilyi maiden välillä lukuun ottamatta venäläisten haltuun jäämiä Kokenhusenia, Adselniä, Tartoa, Marienburgia ja Wasch-Narvaa.


title: Pohjan sota

text: Ruotsin ja Venäjän välillä solmittiin 21. kesäkuuta 1661 Kardisin rauha, jolla palattiin sotaa edeltäneeseen tilanteeseen. Vihollisuutensa uudestaan vuonna 1659 aloittaneet Puola ja Venäjä solmivat Andrusovon välirauhan vasta tammikuussa 1667. Kasakat lopettivat kapinansa Hadziaczin rauhassa 1658 ja katkaisivat yhteytensä Moskovaan, koska halusivat yhteistyötä Puolan kanssa. Tämän puolalaiset kuitenkin torjuivat ja rauhanteossa 1667 Ukraina jaettiin Puolan ja Venäjän kesken.


title: Pohjan sota

text:
Alankomaiden tukemana Tanska julisti 1. kesäkuuta 1657 sodan Ruotsille, tavoitteenaan vallata Bremenin ja Verdenin hiippakunnat. Fredrik III:n luulo, että Ruotsi olisi täysin työllistetty Puolassa osoittautui vääräksi, kun Kaarle käänsikin huomionsa sotaan Tanskaa vastaan. Kaarle marssitti armeijansa Puolasta Holsteiniin ja valtasi Bremenin hiippakunnan takaisin Tanskalta. Syksyn aikana Ruotsi otti koko Jyllannin haltuunsa.
Kaarle X Kustaan oli saatava sota Tanskaa vastaan nopeasti päätökseen. Itämeren herruus oli tanskalais-hollantilaisella laivastolla, eikä Kaarle päässyt nousemaan maihin Tanskan saarille pakottaakseen Tanskan rauhaan. Apuun tuli kuitenkin poikkeuksellisen ankara talvi, Tanskan salmet jäätyivät ja Kaarle pääsi etenemään Tanskan saarille uhkaamaan Kööpenhaminaa. Tanska pakotettiin 26. helmikuuta 1658 solmimaan raskas Roskilden rauha, jossa Tanska menetti Etelä-Ruotsin maakuntansa, Trondheimin ja Bornholmin. Huhtikuussa saatiin aikaan myös välirauha venäläisten kanssa, mutta Brandenburg, keisari ja Puola jatkoivat taistelua Ruotsia vastaan.


title: Pohjan sota

text: Roskilden rauhan ehdot eivät kuitenkaan riittäneet Kaarlelle, joka tarvitsi lisää rahaa rahoittaakseen Ruotsin suurvaltapyrkimykset. Preussin satamien tullitulot oli mahdollista saada takaisin hyökkäämällä Brandenburgia vastaan, mutta se todennäköisesti olisi kääntänyt Ruotsia vastaan myös Ranskan, Englannin ja Alankomaat. Kaarle asetti tavoitteekseen Tanskan lopullisen lyömisen ja Juutinrauman tullitulojen saamisen Ruotsin hallintaan.


title: Pohjan sota

text: Elokuun alussa 1658 Ruotsin laivasto vei Kaarlen armeijan Själlantiin ja lokakuussa aloitettiin Kööpenhaminan piiritys. Alankomaat ja kolmiliitto (Brandenburg, Puola ja keisari) ryhtyivät tukemaan Tanskaa. Hollannin laivasto voitti Ruotsin laivaston Juutinrauman meritaistelussa lokakuun 29. päivä ja Brandenburgin 30 000 miehen armeija eteni Holsteiniin. Helmikuussa 1659 Kaarlen armeija teki epäonnistuneen rynnäkön Kööpenhaminan valtaamiseksi. Toukokuussa myös Englanti liittyi tukemaan Tanskaa ja lähetti avuksi laivastonsa. Lokakuussa Brandenburgin armeija eteni mantereelta Tanskan saarille. Itämeren etelärannalla Ruotsilla oli enää muutama kaupunki hallussaan.


title: Pohjan sota

text: Valmistellessaan Ruotsin armeijan hyökkäystä Norjaan Kaarle X Kustaa kuoli yllättäen 13. helmikuuta 1660. Seuraaja Kaarle XI oli vasta nelivuotias. Alankomaiden välityksellä solmittiin Kööpenhaminan rauha, jossa Ruotsi luovutti Trondheimin ja Bornholmin takaisin Tanskalle.


title: Pohjan sota

text: Ranska halusi Ruotsin säilyttävän vaikutusvaltansa Saksassa ja välitti Olivan rauhasopimuksen Ruotsin, keisari Leopold I:n, Puolan ja Brandenburgin välille. Sopimuksessa Elbing siirtyi takaisin Puolalle, mutta Preussin herttuakunnasta tuli Wehlaun sopimuksen mukaisesti osa Brandenburgia. Puola luopui vaatimuksistaan Ruotsin Liivinmaalla, ja lisäksi sovittiin ettei Juhana II Kasimirin oikeus Ruotsin kruunuun enää siirry seuraavalle Puolan kuninkaalle.


title: Pohjan sota

text: Brandenburgin vaikutusvalta alueella kasvoi suuren vaaliruhtinas Fredrik Vilhelmin ovelan liittoutumis- ja sopimuspolitiikan myötä, ja maan armeija kasvoi ja Preussin siirtyessä kokonaan Brandenburgin osaksi luotiin perusta tulevalle Preussin kuningaskunnalle. Tanska oli nyt lyöty ja se ei enää yksin pystynyt haastamaan Ruotsia taisteluun Itämeren herrudesta. Puolan heikkeneminen jatkui Pohjan sodan aikana ja se johti lopulta Puolan jakoihin 1700-luvun lopulla. Puolan heiketessä Venäjä vahvistui Smolenskin alueella ja erityisesti Ukrainassa, jonka itäosa joutui kolmeksi ja puoleksi vuosisadaksi Venäjän vaikutusvaltaan. Ukrainalaisten yritys luoda oma valtio epäonnistui. Ruotsin laajeneminen itään ja etelään pysähtyi, mutta se sai Tanskalta nykyiset eteläiset maakuntansa. Ruotsin emäalueen painopiste siirtyi tämän seurauksena huomattavasti lounaaseen päin.


title: Seisontajarru

text: Seisontajarru tarkoittaa auton laitetta, joka pitää auton paikallaan mm. mäessä, kun auto on pysäköitynä eikä sillä ajeta. Kuorma-autoissa seisontajarru vaikuttaa yleensä yhdellä taka-akselilla.


title: Seisontajarru

text:
Vuonna 2008 seisontajarrun tehon tulee olla vähintään 20 % auton oman massan painovoimasta. Eri puolten välinen jarrutusvoima
saa erota enintään 50 % suuremmasta voimasta mitattuna.


title: Seisontajarru

text: Henkilöautoissa yleisimmin käytetty seisontajarrutyyppi on käsijarru, joka on käsikäyttöinen ja yleensä kahvalla toteutettu. Käsijarru vaikuttaa mekaanisesti yleensä auton takapyöriin (joitakin poikkeuksia lukuun ottamatta), joten sillä saadaan vanhemmissa autoissa, joissa ei ole ajonvakautusjärjestelmää, myös auton perä luistamaan ajon aikana. Käsijarrun kahva on yläasennossa varmistettu räikällä, joka vapautetaan yleensä napin painalluksella. Joissain automalleissa käsijarrun hallinta on toteutettu sähkötoimisesti kojelautaan sijoitetulla painonapilla, mutta muuten sen toimintaperiaate ei eroa tavanomaisesta. Tämänkaltainen sähköinen käsijarru esiteltiin vuonna 2001 Renaultin Vel Satis-automallissa. Sittemmin niitä on nähty useilla eri autonvalmistajilla.


title: Arja Karhuvaara

text: Arja Sisko Kaarina Karhuvaara (o.s. "Ahola", s. 7. elokuuta 1954 Kärkölä) on Helsingin kaupunginvaltuutettu vuodesta 2004 ja kokoomuksen entinen kansanedustaja (2007–2011).


title: Arja Karhuvaara

text: Karhuvaara valittiin eduskuntaan vuoden 2007 vaaleissa Helsingin vaalipiiristä. Hän oli ehdolla myös vuoden 2011 vaaleissa, muttei päässyt jatkokaudelle.


title: Arja Karhuvaara

text: Varsinaiselta ammatiltaan Karhuvaara on fysioterapiayrittäjä. Koulutukseltaan hän on yo-merkonomi ja fysioterapeutti. Karhuvaara on ollut muun muassa Vanhusten hyvinvointi ry:n varapuheenjohtaja. Hän on Suomi-yhtiön edustajiston jäsen.